CELEX: 32013D0719
Language: sl
Date: 2013-11-16 00:00:00
Title: 2013/719/EU: Sklep Komisije z dne 16. novembra 2012 – Državna pomoč SA.33305 (2012/C) in SA.29832 (2012/C) Nizozemske za družbo ING (notificirano pod dokumentarno številko C(2012) 8238)  Besedilo velja za EGP

14.12.2013   
               
               
                  SL
               
               
                  Uradni list Evropske unije
               
               
                  L 337/1
               
            
         SKLEP KOMISIJE
         z dne 16. novembra 2012
         Državna pomoč SA.33305 (2012/C) in SA.29832 (2012/C) Nizozemske za družbo ING
         (notificirano pod dokumentarno številko C(2012) 8238)
         (Besedilo v angleškem jeziku je edino verodostojno)
         (Besedilo velja za EGP)
         (2013/719/EU)
         EVROPSKA KOMISIJA JE –
         ob upoštevanju Pogodbe o delovanju Evropske unije in zlasti prvega pododstavka člena 108(2) Pogodbe,
         ob upoštevanju Sporazuma o Evropskem gospodarskem prostoru in zlasti člena 62(1)(a) Sporazuma,
         po pozivu državam članicam in drugim zainteresiranim stranem, naj predložijo svoje pripombe v skladu z navedenimi določbami (1),
         ob upoštevanju naslednjega:
         I.   POSTOPEK
         
         
                     (1)
                  
                  
                     Nizozemska je 22. oktobra 2008 Komisiji priglasila povečanje kapitala v višini 10 milijard EUR (v nadaljnjem besedilu: ukrep dokapitalizacije) v družbi ING Groep N.V. (v nadaljnjem besedilu: ING) v obliki temeljnih vrednostnih papirjev prvega reda (v nadaljnjem besedilu: vrednostni papirji CT1).
                  
               
                     (2)
                  
                  
                     Komisija je s sklepom z dne 12. novembra 2008 („sklep o reševanju“) (2) ob upoštevanju številnih zavez, ki sta jih zagotovili Nizozemska in ING, začasno odobrila ukrep dokapitalizacije kot pomoč za reševanje. Navedene zaveze so vključevale zavezo k ponovni priglasitvi ukrepa dokapitalizacije v primeru ene od naslednjih situacij, zaradi česar bi bilo bistveno manj verjetno, da bo dosežen skupni prihodek v višini najmanj 10 % letno (3):
                     
                                 —
                              
                              
                                 če se v dveh zaporednih letih ali tri leta v naslednjih petih letih ne izplača nobena dividenda ali
                              
                           
                                 —
                              
                              
                                 če po prehodnem obdobju enega leta po datumu tega sklepa cena delnice v obdobju dveh zaporednih let v povprečju ostane nižja od 13 EUR.
                              
                           
               
                     (3)
                  
                  
                     Komisija je v sklepu o reševanju menila, da ukrep dokapitalizacije v primeru katerega od navedenih scenarijev ponovne priglasitve sam po sebi sicer ne bi bil vprašljiv, vendar lahko tak razvoj dogodkov vzbudi pomisleke glede pogojev za združljivost ukrepa in da bi lahko zlasti zahteval dodatne omejitve glede ravnanja, če naj bi bil še naprej združljiv z notranjim trgom.
                  
               
                     (4)
                  
                  
                     Nizozemska je 22. oktobra 2009 predložila načrt prestrukturiranja, ki je vključeval katalog zavez. Komisija je z odločbo z dne 18 novembra 2009 (4) (v nadaljnjem besedilu: odločba o prestrukturiranju iz leta 2009) odobrila pomoč za prestrukturiranje, ki je ali bo dodeljena ING in njenemu načrtu prestrukturiranja. V členu 1 navedene odločbe je Komisija zaključila formalni postopek preiskave, ki ga je začela zaradi rezervne kreditne linije za oslabljena sredstva, ki jo je Nizozemska dodelila ING, s čimer je odobrila ta ukrep ob upoštevanju zavez Nizozemske. V prvem odstavku člena 2 te odločbe Komisija navaja, da pomoč za prestrukturiranje, ki jo je Nizozemska zagotovila ING, pomeni državno pomoč, v drugem odstavku pa, da je pomoč združljiva s skupnim trgom ob upoštevanju zavez iz Priloge II k tej odločbi.
                  
               
                     (5)
                  
                  
                     Nizozemska je 17. novembra 2011 Komisiji priglasila zahtevo o spremembi zavez, na katerih temelji odločba o prestrukturiranju iz leta 2009, priglasitev pa je bila evidentirana kot zadeva SA.29832. Namesto da bi ING odsvojila banko Westland Utrecht Bank (v nadaljnjem besedilu: banka WUB), kot je predvideno v zavezah, na katerih temelji odločba o prestrukturiranju iz leta 2009 (v nadaljnjem besedilu: zaveze banke WUB), je Nizozemska predlagala, da bi ING dele banke WUB združila z banko Nationale Nederlanden Bank (v nadaljnjem besedilu: banka NN Bank) in odsvojila tak združen subjekt kot del ING Insurance Europe. Nizozemska je prav tako zaprosila za podaljšanje obdobja odsvojitve banke WUB, predvidenega v odločbi o prestrukturiranju iz leta 2009.
                  
               
                     (6)
                  
                  
                     Nizozemska je 21. novembra 2011 v zadevi SA.33305 Komisiji ponovno priglasila ukrep dokapitalizacije. Ta priglasitev je bila posledica dejstva, da družba ING Nizozemski ni plačala kupona dve zaporedni leti (leta 2010 za leto 2009 in leta 2011 za leto 2010).
                  
               
                     (7)
                  
                  
                     Komisija je 5. decembra 2011 prejela pritožbo banke Mediobanca, da je ING Direct Italia (5) kršila prepoved narekovanja cen, ki je veljala za ING na podlagi zavez Nizozemske v okviru odločbe o prestrukturiranju iz leta 2009 (6).
                  
               
                     (8)
                  
                  
                     Nizozemska in ING sta v združenih zadevah T-29/10 in T-33/10 poskušali doseči delno razglasitev ničnosti odločbe o prestrukturiranju iz leta 2009. Splošno sodišče je s sodbo z dne 2. marca 2012 (7) razglasilo ničnost prvega in drugega odstavka člena 2 odločbe o prestrukturiranju iz leta 2009 ter Priloge II k tej odločbi (8).
                  
               
                     (9)
                  
                  
                     Ker je Splošno sodišče razglasilo ničnost navedenih določb, je morala Komisija ponovno oceniti pomoč za prestrukturiranje, pri čemer se je znašla v položaju z dne 18. novembra 2009. Tako je 11. maja 2012 sprejela nov sklep (v nadaljnjem besedilu: sklep o prestrukturiranju iz leta 2012) (9), pri čemer je ugotovila, da sprememba (10) pogojev odplačila vrednostnih papirjev CT1 pomeni državno pomoč in da so ukrep ter vsi ostali ukrepi pomoči za prestrukturiranje, dodeljeni v okviru načrta prestrukturiranja v korist ING, združljivi z notranjim trgom. Ugotovitev Komisije o združljivosti je med drugim temeljila na zavezah v okviru načrta prestrukturiranja z dne 22. oktobra 2009, ki so ponovno navedene v Prilogi k sklepu o prestrukturiranju iz leta 2012 (11).
                  
               
                     (10)
                  
                  
                     Komisija je s sklepom z dne 11. maja 2012 (v nadaljnjem besedilu: sklep o začetku postopka) (12) začela postopek, določen v členu 108(2) Pogodbe o delovanju Evropske unije, da bi proučila naslednja tri vprašanja:
                     
                                 —
                              
                              
                                 ali je bila nadomestitev ukrepa dokapitalizacije še vedno ustrezna, kljub temu da ING državi ni plačala kuponov od leta 2009, kar je sprožilo ponovno priglasitev iz razlogov, opisanih v uvodni izjavi 0,
                              
                           
                                 —
                              
                              
                                 ali predlagane spremembe zavez in zlasti alternativna rešitev, ki jo je predlagala Nizozemska kot nadomestilo za zavezo banke WUB, zagotavljajo združljivost pomoči za prestrukturiranje ter
                              
                           
                                 —
                              
                              
                                 ali je ING Direct agresivno določala cene, zlasti v Italiji.
                              
                           
               
                     (11)
                  
                  
                     Sklep o začetku postopka je bil 30. avgusta 2012 objavljen v Uradnem listu Evropske unije. Komisija je zainteresirane strani pozvala k predložitvi pripomb. Prejela je pripombe več tretjih strani.
                  
               
                     (12)
                  
                  
                     Nizozemska je po elektronski pošti z dne 13. junija 2012 Komisiji poslala odgovor na vsebino sklepa o začetku postopka. V ta odgovor je bil poleg informacij v zvezi z ING Direct in zlasti ING Direct Italia vključen dokument z odgovori na vprašanja iz sklepa o začetku postopka glede alternativne rešitve za zavezo banke WUB ter zahteva za začasno odložitev roka za odsvojitev in imenovanje fiduciarja za odsvojitev.
                  
               
                     (13)
                  
                  
                     Nizozemska je 15. junija 2012 tudi predlagala dodatne zaveze, vključno z zavezo k strogemu načrtu odplačil za preostale vrednostne papirje CT1. Poleg tega je navedla, da bi morala spremeniti načrt odsvojitve za ING Insurance (13) iz načrta prestrukturiranja z dne 22. oktobra 2009, in je v ta namen predložila predlog o podaljšanju ukrepov ravnanja, ki so veljali za ING. Nizozemska je menila, da bi na podlagi navedenih predlogov Komisija lahko sklenila, da je bila pomoč za prestrukturiranje združljiva z notranjim trgom.
                  
               
                     (14)
                  
                  
                     Komisija se je 19. junija 2012 sestala s predstavniki ING, banke NN Bank in Nizozemsko, pri čemer je banka NN Bank Komisiji predstavila dodatek k poslovnemu načrtu, opisanem v sklepu o začetku postopka (14).
                  
               
                     (15)
                  
                  
                     Komisija, ING in Nizozemska so se sestale še večkrat, zlasti 25. julija, 24. avgusta, 6., 17., 18. in 26. septembra ter 1. oktobra 2012. Vzporedno s temi razpravami je Nizozemska predložila informacije o postopku odsvojitve ING Insurance, o poslovnem modelu banke NN Bank in o politiki določanja cen ING Direct Europe, zlasti 23. avgusta ter 14., 24. in 25. septembra 2012.
                  
               
                     (16)
                  
                  
                     Nizozemska je 23. avgusta 2012 predložila študijo družbe RBB Economics, ki opisuje načine, s katerimi se je mogoče izogniti negativnim učinkom, ki jih ima na konkurenco prepoved narekovanja cen za ING Direct Europe, ki ji je bila ta prepoved odrejena zaradi zaveze Nizozemske, kar je bilo zabeleženo v Prilogi k sklepu o prestrukturiranju iz leta 2012. Komisija je prek elektronske pošte z dne 5. septembra 2012 poslala več vprašanj o tej študiji in iskala kvantitativne podatke, ki bi utemeljili trditve družbe RBB Economics. Nizozemska je 13. septembra 2012 predložila dopis družbe RBB Economics z dne 11. septembra 2012, ki je vseboval odgovore na vprašanja Komisije, ni pa vseboval dodatnih kvantitativnih podatkov. ING je 14. septembra 2012 predložila nekatere dodatne podatke, ki jih je uporabila družba RBB Economics, na tehničnem sestanku s Komisijo 17. septembra 2012 pa je predložila dodatne informacije.
                  
               
                     (17)
                  
                  
                     Nizozemska je 14. septembra 2012 predložila posodobljene napovedi bilance za banko NN Bank (v nadaljnjem besedilu: poslovni načrt banke NN Bank).
                  
               
                     (18)
                  
                  
                     Nizozemska je 31. oktobra 2012 Komisiji predložila uradno zahtevo za spremembo sklepa o prestrukturiranju iz leta 2012, zlasti rokov za odsvojitev za ING Insurance, in predstavila nov katalog zavez, ki vsebuje zahtevano spremembo v zvezi z roki za odsvojitev ING Insurance, spreminja predhodno priglašeno zahtevo za spremembo roka za odsvojitev banke WUB in spreminja prvotno zahtevo za spremembo, opisano v sklepu o začetku postopka. Nov katalog zavez bi spremenil nekatere elemente načrta prestrukturiranja z dne 22. oktobra 2009 in nadomestil zaveze, zabeležene v Prilogi k sklepu o prestrukturiranju iz leta 2012 (15). Navedene zaveze bi začele veljati od datuma sklepa Komisije o spremembi sklepa o prestrukturiranju iz leta 2012. Katalog zavez spremljata dva ločena dokumenta. En dokument podrobno opredeljuje prepoved narekovanja cen za ING Direct Europe, ki ne bi bila del sklepa, ki spreminja, temveč podlaga, s katero bi Komisija spremljala spremenjen sklep o prestrukturiranju iz leta 2012. Drugi vključuje načela, ki jih je treba uporabiti za notranje prenehanje rentnih zavarovanj s spremenljivim donosom v ZDA in dejavnosti finančnih produktov ING v ZDA, ter se šteje za ločeno Prilogo.
                  
               
                     (19)
                  
                  
                     Komisija ugotavlja, da se Nizozemska izjemoma strinja s sprejetjem tega sklepa v angleškem jeziku.
                  
               II.   DEJSTVA
         
         2.1   OPIS ING
         
                     (20)
                  
                  
                     ING sestavlja družba ING Groep N.V., matična holdinška družba, ki ima nadzor nad bančnimi dejavnostmi ING prek banke ING Bank N.V. (v nadaljnjem besedilu: ING Bank) in njenimi zavarovalniškimi dejavnostmi ING prek družbe ING Verzekeringen N.V. (v nadaljnjem besedilu: ING Insurance).
                  
               
                     (21)
                  
                  
                     ING v poročilu o segmentih nadalje deli ING Bank po poslovnih področjih v oddelke bančnega poslovanja s prebivalstvom, komercialnega bančništva in ING Direct. Nasprotno pa ING Insurance uporablja zemljepisno strukturo poročanja: Insurance Benelux (ki vključuje nizozemsko zavarovalniško podjetje ING „Nationale Nederlanden“ (oziroma „NN“), Insurance Central Europe and Rest of Europe, ki je pristojna za Srednjo in preostalo Evropo,, Insurance US in Insurance Asia/Pacific). Podrobnejši opis poslovnih segmentov ING je v uvodnih izjavah od (20) do (37) sklepa o prestrukturiranju iz leta 2012.
                  
               
                     (22)
                  
                  
                     Preglednica 1 povzema ključne finančne podatke ING za obdobje 2007–2011. Kljub temu da je bila ING leta 2010 in 2011 dobičkonosna, svojim delničarjem ni izplačala dividend. Zato tudi ni plačala kuponov Nizozemski.
                     
                        Preglednica 1
                     
                     
                        ključni finančni nabor ING za obdobje 2007–2011
                     
                     
                                 Leto
                              
                              
                                 2007
                              
                              
                                 2008
                              
                              
                                 2009
                              
                              
                                 2010
                              
                              
                                 2011
                              
                           
                                 Skupni prihodki (v milijonih EUR)
                              
                              
                                 73 672 
                              
                              
                                 64 248 
                              
                              
                                 46 928 
                              
                              
                                 54 105 
                              
                              
                                 55 794 
                              
                           
                                 Neto poslovni izid (v milijonih EUR)
                              
                              
                                 9 238 
                              
                              
                                 – 868 
                              
                              
                                 –1 006 
                              
                              
                                 2 810 
                              
                              
                                 5 766 
                              
                           
                                 Skupna sredstva (v milijardah EUR)
                              
                              
                                 1 313 
                              
                              
                                 1 332 
                              
                              
                                 1 164 
                              
                              
                                 1 247 
                              
                              
                                 1 279 
                              
                           
                                 Skupni lastniški kapital (v milijardah EUR)
                              
                              
                                 37 
                              
                              
                                 17 
                              
                              
                                 34 
                              
                              
                                 41 
                              
                              
                                 47 
                              
                           
                                 Neporavnani nominalni znesek vrednostnih papirjev CT1 (v milijardah EUR)
                              
                              
                                  
                              
                              
                                 10 
                              
                              
                                 5 
                              
                              
                                 5 
                              
                              
                                 3 
                              
                           
               2.2   NAČRT PRESTRUKTURIRANJA, ODOBREN V SKLEPU O PRESTRUKTURIRANJU IZ LETA 2012
         
                     (23)
                  
                  
                     ING trenutno izvaja načrt prestrukturiranja z dne 22. oktobra 2009 na podlagi zavez iz Priloge k sklepu o prestrukturiranju iz leta 2012. Nadzorni fiduciar spremlja ING pri izvajanju, med drugim zaveze banke WUB in zavez za ING in ING Direct Europe glede spoštovanja prepovedi narekovanja cen.
                  
               2.3   TEŽAVE PRI IZVAJANJU ZAVEZ, NA KATERIH TEMELJITA SKLEP O REŠEVANJU IN SKLEP O PRESTRUKTURIRANJU IZ LETA 2012
         
            Ponovna priglasitev ukrepa dokapitalizacije
         
         
                     (24)
                  
                  
                     ING mora izvesti plačila kuponov za vrednostne papirje CT1 Nizozemski le, kadar se plača dividenda na navadne delnice. Ob sprejetju sklepa o reševanju je ING navedla, da bo nadaljevala svojo takratno prevladujočo politiko dividend, če bodo to dovoljevale razmere na trgu. Toda ING leta 2010 in 2011 ni plačala dividend, zato je Nizozemska 21. novembra 2011 ponovno priglasila ukrep dokapitalizacije v skladu s svojo zavezo, na kateri temelji sklep o reševanju. Cilj zaveze ponovne priglasitve je bil zagotoviti ustrezno nadomestilo ob upoštevanju negotovosti glede plačila kuponov, ki ustrezajo vrednostnim papirjem CT1.
                  
               
            Težave pri izvajanju zaveze banke WUB in zavez za odsvojitev zavarovalniškega poslovanja (16) – sprememba teh zavez za zagotovitev združljivost pomoči za prestrukturiranje
         
         
                     (25)
                  
                  
                     ING je jeseni leta 2010 izvedla analizo trga, da bi preverila, ali so bili akterji na trgu zainteresirani za nakup banke WUB. Vzpostavila je stik s številnimi tržnimi akterji (17). Za banko WUB ni bilo resnega zanimanja. Nadzorni fiduciar je poročal o preiskavi trga v svojih poročilih iz septembra 2010, novembra 2010 in januarja 2011 (18). Nizozemska je zato preoblikovala zavezo banke WUB in spremembo priglasila Komisiji. Preoblikovana zaveza je predvidevala vključitev delov banke WUB v banko NN Bank, ki je del evropske zavarovalniške družbe ING. Tako strukturo, v kateri bi bili deli banke WUB vključeni v banko NN Bank in v kateri bi velik del preteklega portfelja hipotekarnih posojil (v znesku 34 milijard EUR) zadržala ING, Nizozemska in ING imenujeta scenarij Van Gogh.
                  
               
                     (26)
                  
                  
                     ING se je poleg težav pri izvajanju zaveze banke WUB soočila še s težavami pri izvajanju zaveze k odsvojitvi družbe ING Insurance. ING je sprva nameravala izvesti zavezo k odsvojitvi ING Insurance prek začetne javne ponudbe, ki bi zajela celotno zavarovalniško poslovanje, vendar se je pozneje namesto ene odločila uporabiti dve ločeni začetni javni ponudbi, eno za EurAsia (19) in eno za ZDA. Vendar je ING ob upoštevanju vedno slabših gospodarskih in tržnih razmer v Evropi spremenila svoj osnovni scenarij začetne javne ponudbe za poslovanje EurAsia Insurance in namerava proučiti možnosti za ločeno odsvojitev nekaterih sestavnih delov navedenega EurAsia Insurance.
                  
               
                     (27)
                  
                  
                     Po mnenju Nizozemske so makroekonomske in zakonodajne spremembe, neugodna vrednotenja in izpostavljenost ING vprašanjem na ravni gospodarske panoge upočasnili odsvojitev družbe ING Insurance. V zvezi z makroekonomskih okoljem so dolgoročne obrestne mere na Nizozemskem in v Združenih državah še naprej padale, posledica tega pa je bilo povečanje obveznosti zavarovalnic. Poleg tega je stopnjevanje evropske dolžniške krize vplivalo na vrednosti sredstev ponudnikov življenjskih zavarovanj. V zvezi z novimi pravili Solventnosti II (20) obstaja negotovost, zaradi česar imajo javni vlagatelji in industrijski partnerji težave pri natančnem vrednotenju zavarovalnice. Po navedbah Nizozemske se je nabor vrednotenja poslabšal, pri čemer se z evropskimi in ameriškimi indeksi življenjskega zavarovanja posluje po neobičajno nizkih stopnjah, tj. skoraj 0,4-kratni knjigovodski vrednosti lastniškega kapitala (v primerjavi z 0,9-kratno knjigovodsko vrednostjo v drugi polovici leta 2009).
                  
               
                     (28)
                  
                  
                     Poleg tega […] (*1) je Nationale Nederlanden […] zaradi nadaljevanja negotovosti v zvezi s primerom zavajajoče prodaje na ravni sektorja na Nizozemskem (t.i. Woekerpolissen). V zvezi z ING Insurance US je ING navedla, da […] v zvezi s produkti rentnih zavarovanj s spremenljivim donosom, ki sestavljajo velik del bilance ING Insurance US (21).
                  
               
                     (29)
                  
                  
                     Glede na navedeno ING ne bo več mogla odsvojiti svojega zavarovalniškega poslovanja do konca leta 2013, kar je Nizozemska potrdila v odzivu na sklep o začetku postopka Komisije.
                  
               
            Domnevna strategija agresivnega določanja cen ING Direct Italia
         
         
                     (30)
                  
                  
                     Banka Mediobanca je v dopisu z dne 5. decembra 2011 trdila, da je ING narekovala cene na italijanskem trgu, pri čemer je kršila prepoved narekovanja cen, ki je veljala zanjo. Natančneje je trdila, da je v četrtem tednu septembra 2011 (tj. 19.–25. septembra) banka ING Direct Italia povečala svojo 12-mesečno bruto obrestno mero za nove stranke s 3,50 % (obrestna mera, ki se je uporabljala v predhodnem tednu in je veljala vsaj od četrtega tedna v juniju leta 2011) na 4,20 %, s čimer je narekovala cene. Po navedbah banke Mediobanca je zaradi nove ponudbe ING Direct Italia banka Banca Sistema v zadnjem tednu v septembru leta 2011 (tj. 26.–30. septembra) dvignila svojo 12-mesečno bruto obrestno mero za vse stranke na 4,25 %, s čimer je njena obrestna mera vsaj teoretično postala konkurenčnejši produkt (22).
                  
               III.   RAZLOGI ZA SKLEP O ZAČETKU POSTOPKA
         
         
                     (31)
                  
                  
                     Komisija je v sklepu o začetku postopka navedla naslednje dvome glede sprememb, ki jih je predlagala Nizozemska, in njihovo zmožnostjo, da še naprej zagotavljajo združljivost ukrepa dokapitalizacije in pomoči za prestrukturiranje z notranjim trgom:
                  
               
            Dvomi glede ustreznega nadomestila ukrepa dokapitalizacije
         
         
                     (32)
                  
                  
                     Zdi se, da je ING ravnala v skladu z oportunistično strategijo nadomestila pri vrednostnih papirjih CT1, ki je dozdevno v nasprotju z njenimi predhodno izraženimi nameni v zvezi s politiko izplačevanja dividend. Po navedbah Komisije je ING dozdevno izvajala politiko izplačevanja, ki je plačila kuponov omejila na državo, dokler je ING dividende lahko izplačevala iz ustvarjenega dobička. Ker ni bilo strogih omejitev glede ravnanja v zvezi s pogoji nadomestil, ki veljajo za vrednostne papirje CT1, je Komisija v skladu s pomisleki, ki jih je izrazila v uvodni izjavi (32) sklepa o reševanju, dvomila, da bi se lahko popolnoma nespremenjen ukrep dokapitalizacije še naprej obravnaval kot združljiv z notranjim trgom.
                  
               
                     (33)
                  
                  
                     Zlasti se je zdelo, da so bile omejitve glede ravnanja potrebne za obravnavanje „arbitraže državne pomoči“, pri čemer upravičenec sprejema strateške odločitve, s katerimi poskuša čim bolj zmanjšati vračilo državi članici, ki bi ga pridobila, če bi upravičenec upošteval običajen potek poslovanja. Po mnenju Komisije bi takšne omejitve pomenile povečanje nadomestila, pojasnitev načrta odplačil ali kombinacijo takih ukrepov.
                  
               
            Dvomi glede predlagane spremembe zavez, da bi se zagotovila združljivost pomoči za prestrukturiranje
         
         
                     (34)
                  
                  
                     ING je predlagala vključitev osnovnega dela banke WUB v banko NN Bank, kot je opisano v uvodni izjavi (4). Komisiji je priglasila predlog za odsvojitev banke WUB po njeni vključitvi v novo ustvarjeno banko NN Bank. Komisija je podlagi predhodne ocene finančnih informacij in napovedi, opisanih v uvodnih izjavah od (39) do (78) sklepa o začetku postopka, izrazila pomisleke, da bi bila banka NN Bank samostojen subjekt in da bi njena odsvojitev imela enako konkurenčno vrednost kot prvotna zaveza banke WUB.
                  
               
                     (35)
                  
                  
                     Komisija je zlasti izrazila dvome, da je bila banka NN Bank glede obsega in ponudbe produktov primerljiva z zavezo banke WUB (saj je prva imela nižje tržne deleže in finančne nabore od slednje) in ni bila prepričana, da se bo banka NN Bank tako okrepila, da bo v bližnji prihodnosti postala pomemben akter.
                  
               
                     (36)
                  
                  
                     Poleg tega je Komisija izrazila dvome, da bo banka NN Bank lahko delovala kot neodvisen akter na trgu. Komisija na podlagi informacij, ki so ji bile predložene, ni mogla ustrezno ugotoviti, ali ima banka NN Bank kritični obseg in ustrezen dostop do financiranja, da bi obdržala in povečala svoje poslovanje. Te informacije tudi niso določale sposobnosti preživetja subjekta. Poleg tega je Komisijo tudi zanimalo, ali bi dani tržni razvoji na podlagi najnovejših razpoložljivih informacij, tj. načrta za prodajo ING Insurance do leta 2013, s čimer naj bi se zagotovila neodvisnost nove banke, lahko bili potrjeni še naprej, in je zahtevala posodobljen načrt odsvojitve za ING Insurance Europe. Na podlagi navedenega je Komisija izrazila dvome, da bi predlagana sprememba še naprej zagotavljala združljivost pomoči.
                  
               
            Dvomi glede določanja cen banke ING Direct Italia
         
         
                     (37)
                  
                  
                     Komisija je sklenila, da bo raziskala določanje cen banke ING Direct v Italiji. Če bi se potrdilo določanje cen banke ING Direct, kot je trdila banka Mediobanca, bi se pojavili dvomi, ali je ING upoštevala zavezo, na kateri je temeljil sklep o reševanju, in sicer da se vzdrži širjenja svojih poslovnih dejavnosti, za kar si ne bi prizadevala, če ne bi prejela ukrepa dokapitalizacije. Preiskava Komisije zajema tudi vprašanje, ali je ustrezni trg za oceno strategije določanja cen banke ING Direct splošni trg prihrankov in hipotekarnih produktov ali bolj specializirani trg spletnega varčevanja in spletnih hipotekarnih posojil.
                  
               IV.   PRIPOMBE TRETJIH STRANI
         
         
                     (38)
                  
                  
                     Komisija je pridobila naslednje pripombe tretjih strani:
                  
               
            Pripombe družbe ING
         
         
                     (39)
                  
                  
                     Po mnenju ING zaveza ponovne priglasitve v sklepu o reševanju zgolj omogoča Komisiji, da oceni verjetnost, ali bo ING plačala vsaj 10 % nadomestila na leto.
                  
               
                     (40)
                  
                  
                     ING je 21. decembra 2009 izplačala 500 milijonov vrednostnih papirjev CT1 (z nominalno vrednostjo 5 milijard EUR) s 15-odstotnim donosom za Nizozemsko. Poleg tega je ING 13. maja 2011 izplačala 200 milijonov vrednostnih papirjev CT1 (z nominalno vrednostjo 2 milijardi EUR) z 19,5-odstotnim donosom za Nizozemsko, s čimer je Nizozemski zagotovila skupen donos na poplačanih 7 milijard EUR v višini 17 % na leto. Zato po mnenju ING ni nobenih resnih dvomov o tem, da bo država prejela skupen donos v višini najmanj 10 % na leto.
                  
               
                     (41)
                  
                  
                     Po mnenju ING sklep o reševanju ni upošteval (in ni mogel upoštevati) razvoja dogodkov v prihodnjih nekaj letih (državna dolžniška kriza). V sklepu o prestrukturiranju iz leta 2012 je Komisija sprejela načrt za prestrukturiranje ING, iz katerega so bila razvidna pričakovanja ING, da bo lahko izvajala plačila dividend na navadne delnice šele od leta 2013. Zato torej ni bilo razloga za domnevo, da bo ING plačala dividende v obdobju med letom 2008 in 2013. V odziv na sklep o začetku postopka ING navaja, da njena politika dividend ni bila oportunistična. Čeprav je ING leta 2010 in 2011 objavila dobiček, ga je morala obdržati, da je povečala raven kapitala za izpolnjevanje novih zahtev svežnja Basel III (23).
                  
               
                     (42)
                  
                  
                     ING poudarja, da scenarij Van Gogh pomeni večjo možnost za doseganje cilja Komisije, da se ustvari za preživetje sposobna in konkurenčna družba, ki je neodvisna in ločena od poslov, ki jih zadrži ING.
                  
               
                     (43)
                  
                  
                     V scenariju Van Gogh bo banka NN Bank imela dostop do več strank in bo delovala pod precej močnejšo znamko poslovanja s prebivalstvom, kot je bilo predvideno z zavezo banke WUB. Scenarij Van Gogh nadalje vključuje dolgoročnejše financiranje portfelja, kot je bilo zagotovljeno v zavezi banke WUB, kar je ustvarilo banko s konkurenčno prednostjo na sedanjih trgih, saj nima preteklega portfelja, njene finančne možnosti pa so raznovrstne. Banka NN Bank je v kombinaciji z banko WUB v dobrem položaju za rast na trenutno težavnem trgu.
                  
               
                     (44)
                  
                  
                     Do začetne javne ponudbe ING Insurance Europe bo poslovanje ING Insurance Europe in banke WUB še naprej ločeno od ostale skupine ING, da se zagotovi njuna neodvisnost. Poleg tega je ING predlagala dodatne omejitvene ukrepe, da se dodatno zagotovi neodvisnost vključenega subjekta, ki je rezultat banke WUB in novo ustvarjene banke NN Bank. Po mnenju ING scenarij Van Gogh torej dosega in celo presega cilje Komisije.
                  
               
                     (45)
                  
                  
                     ING poudarja, da ni dokazov, da je ING Direct Italia kršila prepoved narekovanja cen. Pritožba banke Mediobanca v zvezi z združljivostjo ING Direct Italia s prepovedjo narekovanja cen ni utemeljena. Banka Mediobanca je navedla zgolj en konkretni primer (september 2011), ki pa je stvarno netočen, saj je banka Banca Sistema ponudila boljšo obrestno mero kot ING. Banka Banca Sistema je že 30. avgusta 2011 ponudila obrestno mero v višini 4,25 %, kar je bilo razvidno iz informacij, predloženih Komisiji 13. junija 2012.
                  
               
                     (46)
                  
                  
                     Po mnenju ING so dvomi Komisije glede tega, ali ING lahko doseže svoj tržni delež brez pomoči, neutemeljeni. ING je dokazala, da se njen tržni delež v Italiji ni povečal, odkar je prejela pomoč. V vsakem primeru nobena od pomoči, ki jo je prejela ING, ni bila povezana z ING Direct Europe (vključno z ING Direct Italia).
                  
               
                     (47)
                  
                  
                     ING navaja, da ni uporabljala strategije z visoko stopnjo tveganja. Izgube, ki jih je ING knjižila na svoje naložbe, in tudi rezervacije za izgube pri posojilih, ki jih je ustvarila, so rezultat krize in posebnih ukrepov za zmanjševanje tveganj, ki jih je ING sprejela, da bi se zaščitila pred vplivom navedene krize.
                  
               
                     (48)
                  
                  
                     ING navaja, da so Komisija, nadzorni fiduciar in ING soglašali, da je referenčni okvir za prepoved narekovanja cen celotni trg, kar pomeni spletni in tradicionalni trg, ki zajema majhne in velike konkurente. ING tudi meni, da v zvezi s finančnimi produkti ni razloga za razlikovanje med spletnim in tradicionalnim trgom, saj banke niso več zgolj spletne ali zgolj tradicionalne.
                  
               
            Pripombe banke De Nederlandsche Bank NV
         
         
                     (49)
                  
                  
                     Banka De Nederlandsche Bank NV (v nadaljnjem besedilu: DNB) je bonitetni nadzornik finančnih institucij na Nizozemskem in se zaradi svojega položaja želi odzvati na naslednje zadeve:
                     
                                 —
                              
                              
                                 ustreznost nadomestila ukrepa dokapitalizacije in odločitev ING, da ne bo plačala dividend tri zaporedna leta, ter
                              
                           
                                 —
                              
                              
                                 nadomestitev odsvojitve banke WUB s scenarijem Van Gogh.
                              
                           
               
                     (50)
                  
                  
                     V zvezi z vprašanjem nadomestila DNB trdi, da po njenem mnenju ING svojim delničarjem ni mogla plačati dividend. V zvezi s tem DNB pojasni, da pod enakimi pogoji (24) plačilo dividend zmanjša kapital institucije in ga je zato treba analizirati z vidika preudarnosti. DNB nadalje pojasni, da se njene ocene preudarnosti navezujejo na prihodnost in zato upoštevajo na primer spreminjanje zakonskih zahtev. DNB se konkretno sklicuje na uvedbo svežnja Basel III, ki bo znatno povečal kapitalske zahteve za banke. Po mnenju DNB je „edini najpomembnejši način za prilagoditev navedenim novim zahtevam zadržanje dobička“. DNB navaja, da sta bili leta 2010 in 2011 ING in DNB v nenehnem dialogu, v katerem je ING poskušala čim bolj povečati odplačilo državne pomoči v skladu z omejitvijo, da kapitalski položaj ostane bonitetno sprejemljiv. Zato v kapitalskem položaju ING ni bilo prostora za izplačilo dividend ali vključevanje v druge dejavnosti, ki bi osrednji kapitalski položaj ING dodatno zmanjšale.
                  
               
                     (51)
                  
                  
                     DNB je podala pripombe tudi glede sposobnosti preživetja scenarija Van Gogh. DNB trdi, da se zgolj z vidika banke WUB, kot samostojne ustanove, velika večina njenega poslovanja izvaja na podlagi sredstev (posojil) in ne na podlagi obveznosti (prihranki). Zato je za poslovni model na podlagi sredstev banke WUB značilna stalno prisotna določena stopnja vrzeli v financiranju za prebivalstvo. Glede na težavnost pridobivanja zadostnega financiranja za podjetja v sedanjih gospodarskih razmerah je za banko WUB ključnega pomena, da poišče stabilno matično družbo, ki ima na voljo znatne količine finančnih sredstev za zagotovitev sposobnosti preživetja banke WUB. Zaradi vrzeli v financiranju banke WUB je po mnenju DNB razumljivo, da ING ni mogla najti kupca za banko WUB, ki bi zagotovil znatne količine finančnih sredstev, ki jih banka WUB potrebuje.
                  
               
                     (52)
                  
                  
                     Z vidika DNB je glavna prednost scenarija Van Gogh v primerjavi z zavezo družbe WUB ta, da je osnovno premoženje banke WUB, ki se bo preneslo po scenariju Van Gogh, manjše kot v zavezi banke WUB. Za navedena sredstva je potrebno manj financiranja, zaradi česar je scenarij Van Gogh predlog, ki zagotavlja večjo sposobnost preživetja. DNB sklepa, da ne bi sprejela prevzema večje dejavnosti na podlagi sredstev banke NN Bank, vendar je velikost družbe, navedena v scenariju Van Gogh, preudarno sprejemljiva rešitev.
                  
               
            Pripombe Nationale Nederlanden (25)
         
         
                     (53)
                  
                  
                     Nationale Nederlanden komentira sposobnost preživetja in konkurenčno moč banke NN Bank v scenariju Van Gogh. Nationale Nederlanden trdi, da je banka NN Bank nedvomno sposobna preživeti ter da bosta banki NN Bank in WUB skupaj konkurenčno močnejši kot če bi ostali ločeni samostojni podjetji. V zvezi s tem Nationale Nederlanden izpostavlja bolj uravnotežen in raznolik poslovni model banke NN Bank ter močnejšo bilanco, ki bi morala zagotoviti stabilen dostop do financiranja (ključni dejavnik uspeha za konkurenčnost), dostop do 2,5 milijona strank, širši model distribucije in povečano ozaveščenost o znamki.
                  
               
                     (54)
                  
                  
                     Nationale Nederlanden meni, da je banka brez fizične mreže podružnic privlačnejša od banke z operativnimi stroški podedovane mreže podružnic. V zvezi s sedanjimi računi meni, da bi ponudba tekočih računov za banko NN Bank pomenila bolj strateško breme kot pa konkurenčno prednost.
                  
               
                     (55)
                  
                  
                     Nationale Nederlanden sklepa, da bo scenarij Van Gogh povečal zmogljivosti in obseg dejavnosti bančnega poslovanja s prebivalstvom hitreje, kot bi to banka NN Bank lahko dosegla, če bi bila samostojna.
                  
               
            Pripombe sveta delavcev banke WUB
         
         
                     (56)
                  
                  
                     Svet delavcev banke WUB v pripombah glede scenarija Van Gogh navaja, da je dejansko treba zagotoviti, da bo nova banka dolgoročno sposobna preživeti. Omenja nekaj primerov, v katerih bo morala nova banka za ta namen razviti dinamično politiko za ta namen (inovacija produktov, da se predvidi nova vladna politika, v smislu hipotekarnih posojil, nov razvoj v zvezi s posredniki, novi distribucijski kanali in informacijska tehnologija).
                  
               
                     (57)
                  
                  
                     Svet delavcev trdi, da bi bila hitra odločitev Komisije prav tako v interesu delavcev banke WUB.
                  
               
            Pripombe banke WUB
         
         
                     (58)
                  
                  
                     Izvršni odbor banke WUB je predložil pripombe o sposobnosti preživetja in konkurenčni moči nove banke NN Bank po vključitvi banke WUB. Meni, da je družba za preživetje sposobna in konkurenčna iz številnih razlogov.
                  
               
                     (59)
                  
                  
                     Po mnenju izvršnega odbora WUB majhna banka, kot je NN Bank, potrebuje stabilno matično družbo, kot je Nationale Nederlanden, ki na primer izboljša dostop do trga financiranja za podjetja.
                  
               
                     (60)
                  
                  
                     Izvršni odbor poleg tega meni, da je nizozemski trg hipotekarnih produktov težaven in da se glavni distribucijski kanal (neodvisni posredniki) močno spreminja. Nova banka NN Bank bo lahko izvajala multidistribucijsko strategijo (na primer s prodajnimi agenti in neposredno distribucijo).
                  
               
                     (61)
                  
                  
                     Po mnenju izvršnega odbora je dodana vrednost tudi dejstvo, da ima Nationale Nederlanden dobro ime in ugled na trgu.
                  
               
                     (62)
                  
                  
                     Nazadnje izvršni odbor ugotavlja, da bo s scenarijem Van Gogh banka NN Bank sredstva lahko osredotočila na eno organizacijo in eno znamko. Scenarij torej izboljšuje učinkovitost v organizaciji in konkurenčni učinek.
                  
               
                     (63)
                  
                  
                     V sklepni pripombi izvršni odbor navaja tudi, da je scenarij Van Gogh trenutno edina izvedljiva možnost odsvojitve, ki je na voljo.
                  
               
                     (64)
                  
                  
                     V ločenem dopisu neodvisni nadzorni direktorji banke WUB izražajo svojo podporo stališču izvršnega odbora, pri čemer izrecno navajajo, da podpirajo njegov dopis.
                  
               
            Pripombe združenja Vereniging Eigen Huis
         
         
                     (65)
                  
                  
                     Vereniging Eigen Huis, nizozemsko združenje stanovanjskih lastnikov, ki zastopa 700 000 nizozemskih imetnikov hipotekarnih posojil, je objavilo dokumentarni film z naslovom Uw hypotheek als melkkoe („Vaše hipotekarno posojilo je molzna krava“), ki obravnava nizozemski trg hipotekarnih produktov (na primer vedno višje cene hipotek na Nizozemskem, spreminjanje konkurenčnega okolja na Nizozemskem in prepovedi narekovanja cen). Združenje izpostavlja informacije, ki so pomembne za tretjo oceno (tj. določanje cen banke ING Direct Italia).
                  
               
            Odziv Nizozemske na pripombe tretjih strani
         
         
                     (66)
                  
                  
                     Nizozemska je seznanjena, da so tretje strani podale pripombe glede vprašanj sposobnosti preživetja v zvezi z banko WUB in scenarijem Van Gogh. Vsi, ki so podali pripombe, podpirajo scenarij Van Gogh kot sprejemljivo drugo možnost za prvotne zaveze banke WUB. Poleg tega je Nizozemska seznanjena s pripombo DNB, da je scenarij Van Gogh preudarno sprejemljiva rešitev.
                  
               
                     (67)
                  
                  
                     Po vseh prebranih pripombah Nizozemska ostaja trdno prepričana, da bo scenarij Van Gogh ustvaril za preživetje sposobnega in konkurenčnega novega akterja na nizozemskem trgu poslovanja s prebivalstvom. Nizozemska je tudi seznanjena z opažanji glede negativnega učinka obdobja negotovosti na primer na zaposlene in na druge delničarje. Nizozemska upa, da bo odločitev o spremembah načrta prestrukturiranja za ING omogočila potrebno potrditev za banko WUB in njene zaposlene. V zvezi s pripombami združenja Vereniging Eigen Huis Nizozemska poudarja, da se dokumentarec nanaša na nizozemski trg hipotekarnih produktov in združenju predlaga, da glede tega vprašanja vzpostavi stik z nizozemskim organom za konkurenco. Nizozemska opozarja, da tretje vprašanje, ki ga bo ocenila Komisija, obravnava pritožbo banke Mediobanca glede spoštovanja prepovedi narekovanja cen ING Direct v Italiji.
                  
               V.   POLOŽAJ NIZOZEMSKE
         
         5.1   GOSPODARSKI RAZVOJI, KI VPLIVAJO NA ING PRI IZVAJANJU NAČRTA PRESTRUKTURIRANJA Z DNE 22. OKTOBRA 2009
         
                     (68)
                  
                  
                     Po navedbah Nizozemske sedanja kriza v Evropi še ni bila predvidena, ko je ING predložila svoj načrt prestrukturiranja z dne 22. oktobra 2009, njen učinek pa se v finančnih napovedih, ki so bile takrat predložene, očitno ni izražal.
                  
               
                     (69)
                  
                  
                     Kljub navedenim težkim razmeram je banka ING Bank še naprej dosegala dobre finančne rezultate. Leta 2011 je ING Bank sodelovala v vseevropskem testiranju izjemnih situacij na ravni Unije (julija in oktobra), ki jih je izvajal Evropski bančni organ (v nadaljnjem besedilu: EBA) (26). EBA je predlagal nov temeljni cilj prvega reda v višini 9,0 % od junija 2012 naprej in ING je lahko dosegla nove cilje. Tudi v zvezi z zavarovanji je ING sprejela pomembne ukrepe za izboljšanje uspešnosti, povečala varovanje pred tveganji in pripravila svoje zavarovalnice na samostojnost v prihodnosti.
                  
               
                     (70)
                  
                  
                     Poleg tega je položaj ING v zvezi s financiranjem in likvidnostjo še naprej stabilen. ING na primer ni uporabljala operacij dolgoročnega refinanciranja, ki jih je ECB omogočila decembra 2011 ali marca 2012.
                  
               
                     (71)
                  
                  
                     Zaradi dolžniške krize se je ING na primer soočila z znatnimi izgubami na svojem portfelju grške državne obveznice, ki jo je bilo treba zaradi vključevanja grškega zasebnega sektorja zmanjšati za skoraj 80 %. To zmanjšanje je za ING pomenilo skupno izgubo v višini približno 1 milijarde EUR.
                  
               5.2   NOV PREDLOG NIZOZEMSKE
         
                     (72)
                  
                  
                     Nizozemska je 31. oktobra 2012 Komisiji predstavila nov predlog za vrsto sprememb načrta prestrukturiranja z dne 22. oktobra 2009, v skladu s katerimi bi se obravnavali pomisleki iz sklepa o začetku postopka in vzpostavili novi zavezujoči roki za odsvojitev ING Insurance ter podaljšalo obdobje prestrukturiranja.
                  
               
            Zaveza banke NN Bank, ki nadomesti zavezo banke WUB
         
         
                     (73)
                  
                  
                     Novi predlog Nizozemske v zvezi z odsvojitvijo banke NN Bank temelji na predlogu, ki je opisan v uvodnih izjavah od (39) do (78) sklepa o začetku postopka. V skladu z novim predlogom bi morala vključena banka NN Bank obdržati hipotekarna posojila v vrednosti okrog 3 milijarde EUR (27) in povezano financiranje v svojih knjigovodskih izkazih, ING pa bi obdržala portfelj hipotekarnih posojil v vrednosti 34 milijard EUR, ki bi jih delno plačala banka NN Bank.
                  
               
            Struktura in nabor izdelkov
         
         
                     (74)
                  
                  
                     Nizozemska obnavlja svojo zavezo, da bo ING ustanovila novo družbo za odsvojitev v tej državi članici (v nadaljnjem besedilu: odsvojena družba), ki bo delno izčlenjena iz sedanje nizozemske dejavnosti družbe ING za bančno poslovanje s prebivalstvom. Tako mora nastati za preživetje sposobna in konkurenčna nova družba, ki je neodvisna in ločena od dejavnosti, ki jih ING zadrži. Ta nova družba bo vključevala dejavnosti že delno izčlenjene banke WUB in trenutne (omejene) dejavnosti nedavno ustanovljenega oddelka za bančno poslovanje Nationale Nederlanden (NN Bank).
                  
               
                     (75)
                  
                  
                     Odsvojena družba bo del družbe ING Insurance/Investment Management (IM) Europe, ki ima dolgoročno strateško zavezo k nizozemskemu trgu poslovanja s prebivalstvom in bo delovala pod znamko „Nationale Nederlanden“ (kot „banka NN Bank“) z lastnimi zmožnostmi financiranja in široko distribucijsko mrežo. Zato bo banka NN Bank odsvojena kot del ING Insurance Europe najpozneje do 31. decembra 2015. Odsvojitev bo verjetno izvedena z začetno javno ponudbo.
                  
               
                     (76)
                  
                  
                     Banka NN Bank bo nudila široko in usklajeno linijo produktov s hipotekarnimi posojili, prihranki, bančnimi rentami, naložbami in produkti potrošniških kreditov v kombinaciji s produkti osnovnega maloprodajnega zavarovanja banke Nationale Nederlanden (kar vključuje produkte življenjskega zavarovanja in nezgodnega zavarovanja). Banka NN Bank bo stranke dosegla prek vključenega modela distribucije z več kanali, pri čemer bo zaposlila neodvisne finančne svetovalce in prodajne agente, ki bodo na nacionalni ravni zagotavljali svetovanje o zapletenih finančnih položajih in produktih, ter povečala število spletnih in klicnih centrov za prodajo in storitve. Navedeni distribucijski kanali bodo skupno zagotovili dostop za več kot 2,5 milijona strank Nationale Nederlanden.
                  
               
                     (77)
                  
                  
                     Predvidena bilanca banke NN Bank v skladu s poslovnim načrtom banke NN Bank, predloženim 11. julija 2012, je naslednja:
                     
                        Slika 1
                     
                     
                        Poslovni načrt banke NN Bank (v milijonih EUR)
                     
                     
                                 
                                    Sredstva
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Hipotekarna posojila
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Potrošniško financiranje
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Denarna sredstva in njihovi ustrezniki
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Lastniški kapital
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Obveznosti
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 
                                    Vloge strank
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Hranilne vloge
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Prihranki družbe/Levensloop
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Bančne rente – hipotekarno posojilo
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Bančne rente – Lijfrente
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Financiranje za podjetja
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Financiranje ING Bank
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Kapitalski trgi
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Tveganju prilagojena aktiva
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 
                                    Kapital prvega reda
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
               
            Kapitalski donos
         
         
                     (78)
                  
                  
                     Novi poslovni primer scenarija Van Gogh, vključno z dodatnimi zavezami, bo imel po napovedih po petih letih kapitalski donos v višini približno [7–12] %, dolgoročni kapitalski donos pa se bo povečal v razponu [9–5] %.
                  
               
            Cilj prometa za ključne produkte
         
         —   Hipotekarna posojila
         
                     (79)
                  
                  
                     Na področju hipotekarnih posojil bo banka NN Bank letno povprečno na novo izdala (vključno z obnovami portfelja v lasti banke ING Bank (znamke NN)) najmanj [1,5–6] milijarde EUR in [2–9] % vseh izdanih hipotekarnih posojil na nizozemskem trgu v višini največ [2–8] milijard EUR letno v obdobju od leta 2013 (28) do 2015. Če ta merila ne bodo izpolnjena, se ING zavezuje k naslednjim ukrepom:
                     
                                 —
                              
                              
                                 prenos odnosov s posameznimi strankami prek prenosa hipotekarnih posojil na banko NN Bank (na podlagi posameznih ponudb strankam s hipotekarnimi posojili pri banki ING Bank) (29), (30),
                              
                           
                                 —
                              
                              
                                 prenos lastništva navedenih hipotekarnih posojil brez dodatnih stroškov za stranko ali banko NN Bank in
                              
                           
                                 —
                              
                              
                                 omogočiti banki NN Bank uporabo distribucijskih kanalov banke ING Bank, da se hipotekarna posojila banke NN Bank ponudijo strankam banke ING Bank in s tem dosežejo cilji.
                              
                           
               —   Potrošniško kreditiranje
         
                     (80)
                  
                  
                     Na področju potrošniškega kreditiranja bo imela banka NN Bank do 31. decembra 2013 nov letni promet v višini najmanj [10–100] milijonov EUR in najmanj [0,5–4] % skupnega prometa na področju potrošniškega kreditiranja na nizozemskem trgu (31). Banka NN Bank bo imela nov letni promet v višini najmanj [40–140] milijonov EUR letno in najmanj [0,5–6] % skupnega prometa na področju potrošniškega kreditiranja na nizozemskem trgu, kar se bo merilo od 31. decembra 2015, z največ [100–200] milijoni EUR. Če ta merila ne bodo izpolnjena, se ING zavezuje k naslednjim ukrepom:
                     
                                 —
                              
                              
                                 prenos odnosov s posameznimi strankami prek prenosa portfelja stranke s potrošniškim kreditiranjem nizozemske banke ING Bank (32) na banko NN Bank (33) in
                              
                           
                                 —
                              
                              
                                 prenos lastništva navedenih potrošniških posojil brez dodatnih stroškov za stranko ali banko NN Bank.
                              
                           
               —   Način plačila
         
                     (81)
                  
                  
                     ING se zavezuje, da bo v banko NN Bank vključila način plačila v obliki kreditne kartice z oznako NN na stroške potrošnika, ki ne bodo presegali stroškov za bančno plačilno kartico. Imetnikom kreditne kartice z oznako NN bo ING zagotovila brezplačen dostop do svojih bankomatov še tri leta po tem, ko je bila kreditna kartica dana v obtok in najpozneje do 31. decembra 2015.
                  
               
                     (82)
                  
                  
                     ING bo 350 000 svojim strankam poslala dopise o trgovanju v zvezi z banko NN Bank v skladu z nizozemskimi zakoni o zasebnosti. ING bo svojim strankam lahko pojasnila, da so dopisi poslani zato, da ING izpolnjuje s pravila Unije glede državne pomoči.
                  
               
            Povezana prepoved
         
         
                     (83)
                  
                  
                     ING se zavezuje, da banka ING Bank na leto ne bo izdala več kot [2–4]-krat več hipotekarnih posojil (brez obnovitev), kot jih na novo izda banka NN Bank. Na četrtletni podlagi ING ne sme na novo izdati več kot [2,5–5]-krat več hipotekarnih posojil kot jih banka NN Bank na novo izda v istem četrtletju in [2,25–4,5]-krat več kot banka NN Bank vsake pol leta. Če banka NN Bank vsako leto na novo izda hipotekarna posojila v vrednosti več kot [2–8] milijard EUR, za banko ING omejitve glede novega prometa ne veljajo (kar pomeni, da, če v enem semestru (polovici leta) banka NN Bank na novo izda hipotekarna posojila v vrednosti več kot [1–4] milijard EUR, ING nima omejenega obsega svojega novega prometa v naslednjem semestru).
                  
               
                     (84)
                  
                  
                     [2–4]-kratno razmerje med novimi izdajami ING brez obnovitev in novimi izdajami banke NN Bank temelji na podatkih, prikazanih v sliki 2, ki jo je predložila Nizozemska. V obdobju od januarja 2011 do junija 2012, za katerega je Nizozemska predložila podatke, so povprečne letne izdaje znašale [5–15] milijard EUR, kar ustreza navedenemu razmerju, če se delijo z [1,5–6] milijard EUR na leto (tj. najmanjša izdaja produktov banke NN Bank, h kateri se je zavezala ING).
                     
                        Slika 2
                     
                     
                        Nove izdaje hipotekarnih posojil ING v letu 2011 in prvi polovici leta 2012
                     
                     Hipotekarna posojila na Nizozemskem: nove izdaje in obnovitve (brez hipotekarnih posojil WUB)
                     
                        
                     
                                 ZNESKI x 1 milijon EUR
                              
                              
                                 jan.11
                              
                              
                                 feb.11
                              
                              
                                 mar.11
                              
                              
                                 apr.11
                              
                              
                                 maj.11
                              
                              
                                 jun.11
                              
                              
                                 jul.11
                              
                              
                                 avg.11
                              
                              
                                 sep.11
                              
                           
                                 Nove izdaje
                              
                              
                                 878 
                              
                              
                                 835 
                              
                              
                                 1 020 
                              
                              
                                 856 
                              
                              
                                 921 
                              
                              
                                 888 
                              
                              
                                 762 
                              
                              
                                 679 
                              
                              
                                 549 
                              
                           
                                 Obnovitve
                              
                              
                                 [500-1 000 ]
                              
                              
                                 [300-800]
                              
                              
                                 [300-800]
                              
                              
                                 [500-1 000 ]
                              
                              
                                 [500-1 000 ]
                              
                              
                                 [500-1 000 ]
                              
                              
                                 [600-1 100 ]
                              
                              
                                 [600-1 200 ]
                              
                              
                                 [600-1 200 ]
                              
                           
                                  
                              
                              
                                 okt.11
                              
                              
                                 nov.11
                              
                              
                                 dec.11
                              
                              
                                 jan.11
                              
                              
                                 feb.12
                              
                              
                                 mar.12
                              
                              
                                 apr.12
                              
                              
                                 maj.12
                              
                              
                                 jun.12
                              
                           
                                 Nove izdaje
                              
                              
                                 485 
                              
                              
                                 369 
                              
                              
                                 466 
                              
                              
                                 403 
                              
                              
                                 421 
                              
                              
                                 624 
                              
                              
                                 627 
                              
                              
                                 571 
                              
                              
                                 547 
                              
                           
                                 Obnovitve
                              
                              
                                 [600-1 200 ]
                              
                              
                                 [500-1 000 ]
                              
                              
                                 [600-1 200 ]
                              
                              
                                 [600-1 200 ]
                              
                              
                                 [500-1 000 ]
                              
                              
                                 [400-900]
                              
                              
                                 [600-1 200 ]
                              
                              
                                 [600-1 200 ]
                              
                              
                                 [600-1 200 ]
                              
                           
               
                     (85)
                  
                  
                     Banka NN Bank mora brez nepotrebnega odlašanja ING mesečno zagotavljati podatke o novih izdajah (novi predlogi, sprejeti predlogi) in napovedih. Skladnost z omejitvijo se bo merila na podlagi številk izdaj, ki jih objavi Kadaster (34).
                  
               
                     (86)
                  
                  
                     Omejitev iz uvodne izjave (85) velja od 1. januarja 2013 do 31. decembra 2015. ING se zavezuje, da bo v prehodnem obdobju do začetka delovanja banke NN Bank vsako leto na novo izdala hipotekarna posojila v največji vrednosti [2–4]-krat [1,5–6] milijard EUR ([3–24] milijard EUR) (brez obnovitev). ING bo o napredku poročala vsako četrtletje.
                  
               
            Zaveza k samofinanciranju
         
         
                     (87)
                  
                  
                     Banka NN Bank se bo v veliki meri financirala sama prek varčevanja zasebnikov in presežnega financiranja iz zavarovalniškega poslovanja ter po potrebi z zunanjim financiranjem. Nationale Nederlanden ima dostop do financiranja in kapitala za omogočanje rasti in izdaje hipotekarnih posojil, kar je konkurenčna prednost v sedanjih razmerah na trgu.
                  
               
                     (88)
                  
                  
                     Banka NN Bank mora samofinancirati svojo bilanco. Profil financiranja banke NN Bank bo v skladu z napovedmi bilance, kot je predlagana v poslovnem načrtu. ING ne bo povečala svojega financiranja banke NN Bank v absolutnih zneskih, višjih od zneskov v poslovnem načrtu banke NN Bank za posamezno leto, pri čemer bo najvišje financiranje ING leta 2015 znašalo 2,7 milijarde EUR.
                  
               
                     (89)
                  
                  
                     Financiranje, ki ga je ING zagotovila za konec leta 2015 (z najvišjim zneskom v višini 2,7 milijarde EUR), mora imeti obliko tržnih vrednostnih papirjev, pri čemer lahko ING po tržnih cenah kupi nezavarovane in zavarovane obveznice, kot so krite obveznice ali vrednostni papirji, zavarovani s stanovanjsko hipoteko (v nadaljnjem besedilu: RMBS). Obveznice lahko poleg ING kupijo tudi drugi vlagatelji. 100 % obveznic mora ob izdaji veljati pet let ali več, 66 % jih mora veljati sedem let ali več, 33 % pa deset let ali več. Določanje cen po tržnih cenah bo opredeljeno z določanjem cen vrednostnega papirja samega ali, če je ING njegov edini kupec, s cenami sekundarnega trga primerljivih družb, ki jih predlaga nadzorni fiduciar.
                  
               
                     (90)
                  
                  
                     Znesek financiranja banke NN Bank (skupne vloge in financiranje za podjetja) (35) bo v primerjavi z napovedmi osnovnega scenarija v prvem letu znašal najmanj 75 %, v drugem letu 80 %, v tretjem letu pa 85 % (najvišji znesek financiranja za podjetja bo znašal [1–4] milijarde EUR).
                  
               
                     (91)
                  
                  
                     Če je zaradi znatnih sprememb zakonodajnega okolja in/ali razmer na trgu dejansko financiranje manjše od navedenih obsegov, zaradi česar je treba posodobiti bilančne napovedi, bo ING o tem poročala nadzornemu fiduciarju in Komisiji. Nadzorni fiduciar bo po posvetovanju s Komisijo predlagal, katere ukrepe bi bilo treba sprejeti, da se zaščiti sposobnost preživetja banke NN Bank, ki jih odobri Komisija.
                  
               
                     (92)
                  
                  
                     Raven financiranja ING se bo pregledovala vsako leto, in sicer od vzpostavitve banke NN Bank, tj. od trenutka, ko opisana struktura banke NN Bank postane operativna, do 31. decembra 2015.
                  
               
                     (93)
                  
                  
                     Če napovedi financiranja iz poslovnega načrta banke NN Bank ob koncu posameznega leta ne bodo izpolnjene, bo ING sprejela popravljalne ukrepe, opisane v uvodnih izjavah od (94) do (96).
                  
               
                     (94)
                  
                  
                     Po prvem letu bo ING poslala dopise o trgovanju v zvezi z banko NN Bank dodatnim 50 000 strankam ING, če bo dejansko financiranje manjše od 80 %, in dodatnim 100 000 strankam ING, če bo dejansko financiranje manjše od 75 % napovedi osnovnega scenarija za prvo leto. Po drugem letu bo ING poslala dopise o trgovanju v zvezi z banko NN Bank dodatnim 100 000 strankam ING, če bo dejansko financiranje manjše od 85 %, ter dodatnim 150 000 strankam ING, če bo dejansko financiranje manjše od 80 % napovedi osnovnega scenarija za drugo leto. Dopisi bodo v skladu z nizozemskimi zakoni o zasebnosti. ING bo svojim strankam lahko pojasnila, da so dopisi poslani zato, da ING izpolnjuje pravila Unije glede državne pomoči.
                  
               
                     (95)
                  
                  
                     Po prvem letu bo ING banki NN Bank zagotovila dodatni proračun za trženje v višini 1 milijon EUR, če bo dejansko financiranje manjše od 80 % napovedi osnovnega scenarija za prvo leto, in v višini 2 milijona EUR, če bo dejansko financiranje manjše od 75 % navedene napovedi. Po drugem letu bo ING banki NN Bank zagotovila dodatni proračun za trženje v višini 2 milijona EUR, če bo dejansko financiranje manjše od 85 % napovedi osnovnega scenarija za drugo leto, in v višini 4 milijone EUR, če bo dejansko financiranje manjše od 80 % navedene napovedi. Po tretjem letu bo ING banki NN Bank zagotovila dodatni proračun za trženje v višini 5 milijonov EUR, če bo dejansko financiranje manjše od 85 % napovedi osnovnega scenarija za tretje leto, in v višini 6 milijonov EUR, če bo dejansko financiranje manjše od 80 % navedene napovedi. Banka NN Bank bo dodatne proračune za trženje uporabila za novo trženje z neposredno prodajo (36).
                  
               
                     (96)
                  
                  
                     Če bo dejansko financiranje leta 2015 manjše od 85 % napovedi osnovnega scenarija za leto 2015, bo ING poleg popravljalnih ukrepov, opisanih v uvodnih izjavah od (94) do (95), imetnikom kreditnih kartic z oznako NN zagotovila dvoletno podaljšanje brezplačnega dostopa do bankomatov ING (do 31. decembra 2017).
                  
               
                     (97)
                  
                  
                     Komisija bo ocenila zaveze iz uvodnih izjav od (73) do (96) ob odsvojitvi več kot 50 % ING Insurance Europe oziroma banke NN Bank ali do 31. decembra 2015, pri čemer se upošteva zgodnejši datum. Če ni določeno drugače, bodo zaveze prenehale veljati na dan odsvojitve več kot 50 % ING Insurance Europe oziroma banke NN Bank.
                  
               
                     (98)
                  
                  
                     Vzpostavitev banke NN Bank bo izvedena pod nadzorom trenutno imenovanega nadzornega fiduciarja. ING bo izvajala omejitvene ukrepe za banko NN Bank do odsvojitve več kot 50 % ING Insurance Europe, kar bo nadzoroval nadzorni fiduciar. Za izvajanje omejitvenih ukrepov bo glavno načelo zasnove, da se banki NN Bank in NN Insurance omogoči ustrezno izvajanje vključene komercialne strategije med produkti in storitvami s področja potrošniškega zavarovanja in bančnega poslovanja s prebivalstvom.
                  
               
                     (99)
                  
                  
                     ING se bo v vmesnem obdobju do največ 12 mesecev po odsvojitvi banke NN Bank (odsvojitev več kot 50 % ING Insurance Europe in banke NN Bank) vzdržala dejavnega pridobivanja strank banke NN Bank za nakup produktov, ki jih banka NN Bank zagotavlja tem strankam na datum sprejetja tega sklepa.
                  
               
            Kapitalizacija
         
         
                     (100)
                  
                  
                     Z izvrševanjem poslovnega načrta banke NN Bank bo ING zadržala del obstoječega portfelja hipotekarnih posojil banke WUB. Bilanca banke NN Bank bo sprva skromna, da se zagotovi ustrezno ujemanje sredstev in obveznosti ter da hitro postane srednje velik akter. Kapitalizacija banke NN Bank bo zadostna za izvršitev njenega načrta dolgoročne rasti: ING bo prenesla gospodarske koristi portfelja, ki ga je zadržala ING (350 milijonov EUR na podlagi neto sedanje vrednosti (gospodarskega) dobička tega portfelja), kot vnaprejšnjo kapitalsko injekcijo in bo zagotovila dodatni kapital (do 120 milijonov EUR), če in ko bo potrebno, najpozneje pa tik pred odsvojitvijo (če stopnja finančnega vzvoda Basel III postane obvezna in kadar banka NN Bank za izvrševanje svojega poslovnega načrta potrebuje kapital). Ta načrtovani razvoj v kapitalizaciji banke NN Bank bo zagotovil rast približno do leta 2016, nato pa bo banka NN Bank lahko sama financirala svojo rast. ING bo torej krila vse stroške in tveganja zadržanega portfelja hipotekarnih posojil (do zapadlosti), dobičke pa prenesla na banko NN Bank.
                  
               
                     (101)
                  
                  
                     ING se zavezuje, da bo najmanjša ciljna raven prvega reda banke NN Bank znašala 12 % (kar je precej več od najmanjše zakonske zahteve) vsaj do 31. decembra 2015 ali ob odsvojitvi več kot 50 % ING Insurance/IM Europe oziroma banke NN Bank.
                  
               
            Zaveza glede odsvojitve
         
         
                     (102)
                  
                  
                     ING bo svojo bilanco še naprej zmanjševala za približno 45 % v primerjavi s podatki tretjega četrtletja leta 2008, in sicer prek odsvojitev (37) ali drugih ukrepov za zmanjšanje bilance (npr. zmanjšanje portfelja zavarovanj) (38) do 31. decembra 2015. Zaveza za zmanjšanje bilance temelji na podatkih tretjega četrtletja leta 2008 in ne upošteva morebitnega učinka notranje rasti, sprememb tujih menjalnih tečajev, sprememb obrestnih mer ali dodatnih povečanj zaradi morebitnih novih zakonskih zahtev, na primer če bi morale banke v skladu z novimi predpisi na ravni Unije vzdrževati občutno večje likvidnostne rezerve.
                  
               
                     (103)
                  
                  
                     ING ne bo imela omejene notranje rasti (tj. rasti, ki ni povezana s prevzemi) bilance svojih dejavnosti. ING v skladu s svojo splošno politiko rast svojih sredstev, ki so ji jih zaupale stranke, še naprej uporablja predvsem za povečanje posojil realnemu gospodarstvu (podjetjem in potrošnikom) in nadaljuje z zmanjševanjem izpostavljenosti sredstvom iz razredov z večjim tveganjem v okviru vrednostnih papirjev, zavarovanih s hipoteko na poslovno nepremičnino, in RMBS. ING ne bo sprožila novih pobud, ki bi povečale njeno neposredno izpostavljenost na trgu nepremičnin (39), kar je v skladu s splošno politiko ING za zmanjševanje tveganj.
                  
               
                     (104)
                  
                  
                     ING se zavezuje, da bo odsvojila več kot 50 % podjetja ING Insurance Asia do 31. decembra 2013, več kot 50 % podjetja ING Insurance US do 31. decembra 2014 in več kot 50 % podjetja ING Insurance Europe do 31. decembra 2015 (40), poleg subjektov/poslovnih dejavnosti, ki jih je ING že odsvojila, zmanjšala njihov portfelj ali dokončala, ki so navedeni v uvodni izjavi 77 sklepa o prestrukturiranju iz leta 2012 in najnovejšem dvoletnem poročilu o napredku (41). Poleg tega se v zvezi s podjetjem Insurance US ING zavezuje, da bo odsvojila najmanj 25 % podjetja pred 31. decembrom 2013 (42).
                  
               
                     (105)
                  
                  
                     Odsvojitveni nadzor več kot 50 % deleža ING (izmerjenega v delnicah) v podjetju izpolnjuje odsvojitveno zahtevo. V takem primeru bo ING izgubila večino v odboru in dekonsolidirala poslovanje (v skladu z računovodskimi pravili mednarodnih standardov računovodskega poročanja). ING bo odsvojila svoje preostale deleže v (i) ING Insurance Europe do 31. decembra 2018, (ii) ING Insurance US do 31. decembra 2016 in (iii) ING Insurance Asia do 31. decembra 2016.
                  
               
                     (106)
                  
                  
                     ING se zavezuje, da bo odpravila dvojni finančni vzvod. Zato se bodo po izvedbi odsvojitve zavarovalniškega podjetja prihodki od odsvojitev uporabili za zmanjšanje dvojnega finančnega vzvoda, in sicer v taki meri, da prihodki ne bodo potrebni za ohranjanje finančnega vzvoda preostalega zavarovalniškega poslovanja na sprejemljivi ravni, se čimer se bo dvojni finančni vzvod sčasoma popolnoma odpravil. Po drugi strani lahko dividende ING Group, v obsegu, v katerem se ustvarja presežni kapital, ki presega potrebe za izpolnjevanje potreb Basla III ali Solventnosti II, postanejo dodatni vir za pomoč pri pospeševanju odpravljanja dvojnega finančnega vzvoda.
                  
               
            Spremenjene zaveze glede ravnanja
         
         
            Prepoved prevzemov
         
         
                     (107)
                  
                  
                     Poleg tega se Nizozemska zavezuje, da bo ING spoštovala prepoved prevzemov.
                  
               
                     (108)
                  
                  
                     ING se bo vzdržala prevzemov finančnih institucij za dodatno obdobje, do 18. novembra 2015 ali do dne, ko bo več kot 50 % podjetja Insurance Asia, 50 % Insurance US in 50 % Insurance Europe odsvojenega, pri čemer se upošteva zgodnejši datum (43). Poleg tega se bo ING v istem obdobju vzdržala prevzemanja vseh drugih podjetij, ki bi upočasnila odplačilo vrednostnih papirjev CT1 Nizozemski.
                  
               
                     (109)
                  
                  
                     Kljub tej prepovedi lahko ING po odobritvi Komisije prevzame podjetje, zlasti če je to ključno za zaščito finančne stabilnosti ali konkurence na ustreznih trgih.
                  
               
            Prepoved narekovanja cen
         
         
                     (110)
                  
                  
                     Nizozemska se nadalje zavezuje, da bo ING Bank spoštovala prepoved narekovanja cen.
                  
               
                     (111)
                  
                  
                     Nizozemska bo imenovala nadzornega fiduciarja, ki ga predhodno izbere in predlaga ING in ki bo nadzoroval izvajanje zaveze (v nadaljnjem besedilu: nadzorni fiduciar za prepoved narekovanja cen). Imenovanje nadzornega fiduciarja za prepoved narekovanja cen mora odobriti Komisija.
                  
               
            ING EU (ne ING Direct) > 5-odstotni tržni delež
         
         
                     (112)
                  
                  
                     Za Nizozemsko se ne bo uvedla prepoved narekovanja cen (hipotekarna posojila, prihranki, vloge majhnih in srednje velikih podjetij (MSP), zasebno bančništvo itd.). Za druga podjetja v EU z več kot 5-odstotnim tržnim deležem, ki niso povezana z ING Direct, se uporabljajo omejitve iz uvodnih izjav od (113) do (114).
                  
               
                     (113)
                  
                  
                     ING brez predhodne odobritve Komisije za svoje standardizirane produkte (na trgih, opredeljenih v uvodni izjavi 0) ne bo ponujala ugodnejših cen, kot jih ponujajo njeni trije cenovno najugodnejši neposredni konkurenti, in sicer na trgih EU, na katerih ima ING več kot 5-odstotni delež. Zato lahko ING v najboljšem primeru ponudi ceno, če so na trgu vsaj trije produkti z ugodnejšo ceno.
                  
               
                     (114)
                  
                  
                     Navedena zaveza je omejena na standardizirane produkte ING na naslednjih trgih produktov: (i) trgu varčevanja zasebnikov, (ii) trgu hipotekarnih posojil za prebivalstvo, (iii) zasebnem bančništvu, če vključuje hipotekarne ali varčevalne produkte, ali (iv) vlogah za MSP (MSP se opredelijo v skladu z opredelitvijo MSP, ki jo ING navadno ali trenutno uporablja pri dejavnostih v zadevni državi). Ko ING ugotovi, da za svoje produkte ponuja ugodnejše cene, kot jih ponujajo njeni trije cenovno najugodnejši konkurenti, čim prej in brez nepotrebnega odlašanja (44) prilagodi svoje cene ravni, ki je v skladu s to zavezo. ING bo ob določitvi svojih cen ocenila, ali so v skladu z omejitvami glede narekovanja cen. Da bi ING čim bolj zmanjšala možnost neskladij med prepovedjo narekovanja cen ter pravnimi in zakonskimi omejitvami o prilagajanju cen, bo omejila veljavnost svojih tržnih ponudb na največ tri mesece.
                  
               
            ING Direct EU
         
         
                     (115)
                  
                  
                     Za podporo dolgoročne sposobnosti preživetja ING se bo ING Direct brez predhodne odobritve Komisije vzdržala ponudbe cene, ki je ugodnejša od njenega neposrednega konkurenta z najugodnejšo ceno (ki ima med desetimi finančnimi institucijami (45) največji tržni delež na ustreznem trgu produktov) (46), ob upoštevanju standardiziranih produktov ING na trgih hipotekarnih posojil za prebivalstvo in varčevanja zasebnikov v EU. Zato lahko ING v najboljšem primeru ponudi ceno, če ima na trgu vsaj en produkt ugodnejšo ceno. Vse cene, ki jih ponuja taka finančna institucija (vključno s cenami drugih znamk in hčerinskih družb), se lahko uporabijo za referenčno merilo.
                  
               
                     (116)
                  
                  
                     Takoj ko ING Direct ugotovi, da je začela narekovati cene na trgih hipotekarnih posojil za prebivalstvo in varčevanja zasebnikov v EU, čim prej in brez nepotrebnega odlašanja (47) prilagodi svoje cene ravni, ki je v skladu s to zavezo. ING Direct bo ob določitvi svojih cen ocenila, ali so v skladu z omejitvami glede narekovanja cen. Da bi ING Direct čim bolj zmanjšala možnost neskladij med prepovedjo narekovanja cen ter pravnimi in zakonskimi omejitvami o prilagajanju cen, bo omejila veljavnost svojih tržnih ponudb na največ tri mesece.
                  
               
                     (117)
                  
                  
                     Če je število cen v referenčnem okviru na podlagi najboljše stopnje vsake od desetih najvišje uvrščenih finančnih institucij manj kot deset, se uporabi 11., 12., 13. itn. največja finančna institucija, dokler se ne pridobi deset cen iz različnih finančnih institucij.
                  
               
                     (118)
                  
                  
                     Za vsako državo in produktno skupino se je po dogovoru oblikoval seznam predhodno določenih deset najvišje uvrščenih finančnih institucij (ki je vključen v dodatni tehnični prilogi, ki bo osnova za spremljanje), ki se bo uporabljal do 30. junija 2013 in redno posodabljal. V drugem četrtletju leta 2013 bo nadzorni fiduciar za prepoved narekovanja cen (48) pregledal seznam in po potrebi predlagal spremembe.
                  
               
                     (119)
                  
                  
                     Za Španijo, Francijo in Italijo so se pripravili posebni sporazumi za primerjalno analizo. V primeru Italije (temeljna stopnja) se ING zavezuje k določitvi cene, ki je nižja kot je število ene temeljne stopnje v Italiji v primerjavi s celotnim trgom prihrankov (brez treh akterjev v tržnih nišah: […]). Nove udeležence na trgu bo ocenil nadzorni fiduciar za prepoved narekovanja cen. Referenčni okvir za italijanske promocijske stopnje variabilnih prihrankov je sestavljen iz desetih najvišje uvrščenih finančnih institucij. Za vsako finančno institucijo se bo upoštevala najvišja promocijska stopnja variabilnih prihrankov. Če finančna institucija ne ponuja promocijske stopnje variabilnih prihrankov, se bo namesto tega upoštevala najvišja [1–12]-mesečna vezana vloga. Če pa več kot [2–6] od desetih najvišje uvrščenih finančnih institucij ponudi promocijsko stopnjo variabilnih prihrankov, ni več možnosti za vključitev [1–12]-mesečnih vezanih vlog. ING se zaveže k ceni, ki je nižja od najboljše ponudbe na navedenem referenčnem seznamu. Podrobnosti v zvezi z izjemami in druge pojasnitve so vključene v Prilogi, navedeni v uvodni izjavi 0.
                  
               
                     (120)
                  
                  
                     Poleg tega ING ne bo ponudila spodbud za prevzeme (npr. bonuse v obliki denarnih sredstev), ki bi se plačale za odprtje varčevalnega računa in ki bi bile v kombinaciji s ponujeno obrestno mero ugodnejše od najboljše kombinacije obrestne mere in spodbude za prevzem na trgu varčevanja. Poleg tega v ponudbi svežnja produktov (vključno z varčevalnim računom) ne bo nobene kombinacije obrestnih mer in spodbud za prevzem takega ali podobnega svežnja, ki bi bila boljša od najboljše kombinacije obrestnih mer in spodbud za prevzem na trgu varčevanja. Sveženj vključuje določanje cen samega produkta. Za izračun kombinirane vrednosti ponudbe se spodbuda za prevzem pri povprečni prvi vlogi ING za kampanjo vsakih dvanajst mesecev ne upošteva, posledica pa je učinkovita kombinirana obrestna mera. Za ING Retail (49) se bodo svežnji primerjali s tremi neposrednimi konkurenti z najugodnejšo ceno. Za ING Direct se bodo svežnji primerjali z desetimi finančnimi institucijami, ki imajo največji tržni delež na zadevnem trgu produktov.
                  
               
                     (121)
                  
                  
                     Če bodo spremembe na trgu povzročile znatno pomanjkanje konkurence v določeni referenčni kategoriji tudi po vključitvi vseh finančnih institucij ali če bodo konkurenti (i) strankam predložili nepravilne ali nepopolne informacije v zvezi s prepovedjo narekovanja cen ING ali (ii) poskušali ING izpostaviti tveganju kršitve prepovedi narekovanja cen, bo nadzorni fiduciar za prepoved narekovanja cen po posvetovanju s Komisijo podal predlog in si prizadeval za sporazum med Komisijo in ING, da se poišče rešitev v smislu rešitev, ki so navedene v Prilogi.
                  
               
                     (122)
                  
                  
                     Zaveze ING v zvezi s prepovedjo narekovanja cen iz leta 2009, ki so vključene v Prilogi k sklepu o prestrukturiranju iz leta 2012, bodo veljale v prehodnem obdobju treh mesecev po sprejetju tega sklepa. Spremenjene omejitve iz Priloge I bodo začele veljati tri mesece po sprejetju tega sklepa. Prepoved narekovanja cen bo veljala do 18. novembra 2015 ali do dne, ko bo več kot 50 % podjetja Insurance v Aziji, 50 % podjetja Insurance v ZDA (50) in 50 % podjetja Insurance v Evropi odsvojenih, pri čemer se upošteva zgodnejši datum.
                  
               
            Podaljšanje obdobja prestrukturiranja in podaljšanje drugih zavez načrta prestrukturiranja
         
         
                     (123)
                  
                  
                     ING bo svoje nedepozitno financiranje še naprej usmerjala v dolgoročnejše financiranje z izdajanjem več dolžniških instrumentov z zapadlostjo, daljšo od enega leta. Ta strategija bo pomenila, da se bo sorazmerni delež neporavnanega dolgoročnega financiranja (z zapadlostjo, daljšo od enega leta) v nedepozitnem delu bilance ING še naprej povečeval. Uspešnost navedene strategije je odvisna od tega, ali se bodo na trgih zmanjšale težke razmere.
                  
               
                     (124)
                  
                  
                     V zvezi z nakupom vrednostnih papirjev prvega in drugega reda se Nizozemska zavezuje, da bo ING Komisiji v odobritev predložila vsak nakup ali odkup kapitala drugega reda in hibridnih instrumentov prvega reda do 18. novembra 2014 ali dokler ING Nizozemski v celoti ne odplača vrednostnih papirjev CT1 (vključno z zadevnimi natečenimi obrestmi kuponov na navedene vrednostne papirje CT1 in provizijami izhodnih premij).
                  
               
                     (125)
                  
                  
                     ING ne bo zavezana k odložitvi plačil kuponov na hibridne instrumente.
                  
               
                     (126)
                  
                  
                     Nizozemski organi so seznanjeni z nasprotovanjem Komisije temu, da prejemniki državne pomoči to uporabljajo za nadomestila za lastna sredstva (lastniški kapital in podrejeni dolg), če njihove dejavnosti ne ustvarjajo dovolj dobička ter da Komisija v tem okviru načeloma nasprotuje nakupu kapitala drugega reda in hibridnih instrumentov prvega reda.
                  
               
                     (127)
                  
                  
                     Kljub omejitvam v uvodni izjavi 0 bo ING lahko kupila hibridni instrument družbe ING Verzekeringen NV v vrednosti 1,25 milijarde EUR (ISIN XS0130855108), ki ima povod za spremembo nadzora, ob katerem bi bila ING Verzekeringen NV v položaju, ko ne bo več sposobna izpolnjevati finančnih obveznosti. Nakup tega instrumenta je predpogoj za zahtevano prestrukturiranje, da se omogoči samostojno zavarovalniško podjetje. Ob odsvojitvi Insurance Asia bo začela učinkovati klavzula o spremembi nadzora.
                  
               
                     (128)
                  
                  
                     Nizozemska se zavezuje, da se bo ING vzdržala množičnega trženja, pri katerem bi državna pomoč pomenila konkurenčno prednost.
                  
               
                     (129)
                  
                  
                     Nizozemska se zavezuje, da bo celotno prestrukturiranje ING končano pred 31. decembrom 2015, razen če ni drugače navedeno, npr. odsvojitev preostalega deleža (tj. deleža, manjšega od 50 %) v podjetju ING Insurance.
                  
               
            Načrt odplačil
         
         
                     (130)
                  
                  
                     ING bo Nizozemski odplačala preostalih 300 000 000 temeljnih vrednostnih papirjev prvega reda po naslednjem načrtu: (i) 1 125 milijonov EUR do 26. novembra 2012, (ii) 1 125 milijonov EUR do 6. novembra 2013, (iii) 1 125 milijonov EUR do 31. marca 2014 in (iv) 1 125 milijonov EUR do 15. maja 2015, kot je podrobneje navedeno v načrtu odplačil v nadaljevanju.
                     Načrt odplačil
                     (v milijardah EUR)
                     50 % Premija / natečene obresti
                     Ponovni odkup
                     Odkup pri nominalni vrednosti pretvorbo
                     Da bi se skupno plačilo zvišalo natanko na 4,5 milijarde EUR, bo morala ING v zelo majhni meri uporabiti možnost pretvorbe vrednostnih papirjev CT1, ker se s ponovnim odkupom po 150 % sprožijo natečene obresti, če ta odkup ni izveden do 13. maja vsako leto. V primeru (take) pretvorbe (in kot je v skladu s to zavezo opisano v nadaljevanju) bo Nizozemska izbrala odkup pri nominalni vrednosti v gotovini.
                  
               
                     (131)
                  
                  
                     Navedena odplačila bodo izvedena predvsem s ponovnim odkupom vrednostnih papirjev CT1 od Nizozemske in s plačilom z odkupom povezane 50-odstotne premije. Načrt omogoča skupno odplačilo v višini 4,5 milijarde EUR, kar pomeni skupno IRR v višini natanko 12,5 %, kar je nad skupno IRR v višini najmanj 10 %, navedeno v sklepu o reševanju. ING bo svojo možnost pretvorbe uporabila le do te mere, da se sprožijo plačila kuponov in/ali da so natečene obresti plačljive, tako da bodo prihodki enaki skupno 4,5 milijarde EUR. V takem primeru se bodo plačila kuponov in/ali plačila natečenih obresti, ki vodijo do prihodkov, večjih od skupaj 4,5 milijarde EUR, učinkovito odštela oziroma odbila od plačila 50-odstotne premije. Zvišanje celotnega odplačila na 4,5 milijarde EUR se lahko namesto s ponovnim odkupom doseže s predhodno pretvorbo dela preostalih vrednostnih papirjev. Vsota seštetih vseh preostalih plačil (nominalna, premije, kuponi in/ali natečene obresti) je 4,5 milijarde EUR.
                  
               
                     (132)
                  
                  
                     Dejanska izplačila tranš iz navedenega načrta mora odobriti DNB.
                  
               
                     (133)
                  
                  
                     Cilj ING je čim prej odplačati Nizozemsko, pri čemer bo pospešila plačila, če bo v prevladujočih finančnih okoliščinah to preudarno. Če bi ING plačila pospešila, bi to privedlo do IRR nad 12,5 % (51).
                  
               
                     (134)
                  
                  
                     Če celotno ali delno izplačilo tranše ni mogoče, bo ING namesto tega ustrezno povečala naslednjo tranšo. Nizozemska se zavezuje, da bo ponovno priglasila ukrep dokapitalizacije, če ING ne izplača dveh zaporednih tranš v celoti.
                  
               
                     (135)
                  
                  
                     Če ING ne odplača 4,5 milijarde EUR do 15. maja 2015, kot je navedeno v načrtu, se Nizozemska zavezuje, da bo ponovno priglasila ukrep dokapitalizacije.
                  
               
            Dodatne pripombe Nizozemske v zvezi s odplačilom vrednostnih papirjev CT1
         
         
                     (136)
                  
                  
                     V zvezi z načrtom odplačila bi bilo treba opozoriti, da je ING v skladu z določbami za vrednostne papirje CT1, in sicer po treh letih po odobritvi ukrepa dokapitalizacije, lahko izbirala med odplačilom vrednostnih papirjev CT1 po 150 % ali njihovo pretvorbo v delnice v razmerju ena proti ena (v tem primeru bi lahko Nizozemska zahtevala 100-odstotno odplačilo v denarnih sredstvih). Nizozemska opozarja, da je ING 12. novembra 2011 dobila pravico do pretvorbe svojih vrednostnih papirjev CT1 v delnice.
                  
               
                     (137)
                  
                  
                     Nizozemska navaja načrt odplačil ING s skupnim plačilom v višini 4,5 milijarde EUR, pri čimer je ING zelo omejeno uporabila svojo pravico do pretvorbe. Z načrtom odplačil, vključenim v ta sklep, IRR znaša 12,5 %. […]
                  
               
                     (138)
                  
                  
                     Nizozemska je nadalje obvestila Komisijo, da je DNB 22. oktobra 2012 sprejela okvirni sklep na podlagi ukrepov odsvojitve, proučenih v tem sklepu. DNB mora poleg svoje okvirne odobritve ukrepov odsvojitve prav tako odobriti vsako posamezno tranšo odplačila vrednostnih papirjev CT1 v času odplačila, da se zagotovi preudarno sprejetje odplačila. DNB je že odobrila odplačilo nominalnih 750 milijonov EUR in 1,125 milijarde EUR, ki vključujejo premijo za leto 2012. Nizozemska izraža prepričanje, da če se tržne okoliščine bistveno ne spremenijo in ING izpolni svoj kapitalski načrt, bo DNB prav gotovo odobrila tranše odplačil, predvidene v Prilogi I.
                  
               
            Spremljanje in zaveza k ponovni priglasitvi
         
         
                     (139)
                  
                  
                     Celostno in pravilno izvajanje vseh zavez in obveznosti iz Priloge I bo do 31. decembra 2015 stalno in natančno spremljal ustrezno usposobljeni nadzorni fiduciar, ki je neodvisen od ING. Družba, ki mora izvesti to nalogo, bo še naprej spremljala upoštevanje zaveze v zvezi s scenarijem Van Gogh in vseh drugih zavez v Prilogi I, ne bo pa spremljala prepovedi narekovanja cen. Upoštevanje prepovedi narekovanja cen bo spremljal nov fiduciar, tj. nadzorni fiduciar za prepoved narekovanja cen. Imenovanje in učinkovitost fiduciarjev bo pregledala Komisija po šestih mesecih, nato pa bo te preglede izvajala redno. Stroške za vse fiduciarje, imenovane v postopku prestrukturiranja, bo nosila ING.
                  
               
                     (140)
                  
                  
                     ING in Nizozemska se zavezujeta, da bodo poročila o napredku glede izvajanja načrta prestrukturiranja predložena Komisiji vsakih šest mesecev do 31. decembra 2013, nato pa enkrat letno do leta 2018 ali do celotne odsvojitve podjetja ING Insurance.
                  
               
                     (141)
                  
                  
                     Če ING ne izpolni zaveze k odsvojitvi ali katerih koli drugih zavez v zvezi z banko NN Bank, ki jih je treba izpolniti leta 2015, bo Nizozemska ukrep dokapitalizacije ponovno priglasila Komisiji.
                  
               5.3   DODATNE INFORMACIJE O ING DIRECT
         
                     (142)
                  
                  
                     Po mnenju Nizozemske je domneva banke Mediobanca nepravilna, saj je banka Banca Sistema 30. avgusta 2011 povišala svojo obrestno mero na 4,25 %. ING je predložila dokaze, da je na navedeni dan obrestna mera banke Banca Sistema na SI Conto! znašala 4,25 %.
                  
               
                     (143)
                  
                  
                     Po navedbah Nizozemske se je tržni delež ING v prihrankih v Italiji zmanjšal in sicer z [1–4] % konec leta 2008, ko je bila prejeta državna pomoč, na [1–4] % konec leta 2011.
                  
               
                     (144)
                  
                  
                     Nizozemska je Komisiji pojasnila, da, čeprav ING meni, da je formalno upoštevala prepoved narekovanja cen v Italiji, bi ING sprejela popravljeno prepoved narekovanja cen, da se preprečijo nesporazumi in se obravnavajo pomisleki Komisije, da se lahko preprečijo pritožbe, kot je pritožba banke MedioBanca v Italiji. Na nekaterih trgih, npr. italijanskem, ING Direct ponuja produkte, ki jih običajne banke ne ponujajo. Zato je ING Direct včasih morala za te produkte kot merilo uspešnosti uporabiti produkte manjšega obsega manjših akterjev. Popravljena prepoved narekovanja cen zagotavlja, da se cene ING Direct primerjajo z desetimi najvišje uvrščenimi običajnimi finančnimi institucijami (skupinami). Popravljena prepoved narekovanja cen vključuje tudi (postopkovna) pojasnila in/ali spremembe, npr. v zvezi s časovnim okvirjem za prilagajanje cen, zatem ko je bila ING seznanjena s stališčem narekovanja cen v kombinaciji z omejitvijo veljavnosti tržnih ponudb.
                  
               
                     (145)
                  
                  
                     V zvezi s finančno uspešnostjo ING Direct je Nizozemska predložila informacije, v skladu s katerimi se oslabitve sredstev v višini 608 milijonov EUR za ING Direct lahko pripišejo oslabitvam grških državnih obveznic v znesku 347 milijard EUR. Dodatnih 187 milijonov EUR oslabitev je rezultat manjše izpostavljenosti ING Direct prekomerni koncentraciji sredstev v regiji, ki jo ING uvršča pod „južno Evropo“. Teh 187 milijonov EUR izgube je posledica prodaje v višini 2,3 milijarde EUR izpostavljenosti v navedeni kategoriji. 74 milijonov EUR v oslabitvah je bilo povezanih s portfeljem RMBS v ING Direct US.
                  
               
                     (146)
                  
                  
                     V skladu s predloženimi podatki je raven rezervacij za izgube pri posojilih za leto 2011 razdeljena med 326 milijonov EUR, ki jih je zabeležila ING Direct USA, in le 136 milijonov EUR na drugih lokacijah.
                  
               VI.   OCENA
         
         
                     (147)
                  
                  
                     Ta sklep zadeva oceno pomislekov glede ponovne priglasitve ukrepa dokapitalizacije in spremembo načrta prestrukturiranja z dne 22. oktobra 2009 ter zavez, odobrenih v sklepu o prestrukturiranju iz leta 2012. Nizozemska je te pomisleke obravnavala tako, da je posodobila svoj prejšnji predloženi načrt prestrukturiranja in zaveze (52) (v nadaljnjem besedilu tudi: sprememba), kar je podlaga za to oceno. Komisija lahko odobri spremembo načrta prestrukturiranja in zavez, saj ima diskrecijsko pravico, da omogoči take spremembe, če te, tako kot njihove prvotne različice, prav tako zagotavljajo združljivost pomoči z notranjim trgom in ne vključujejo dodatne pomoči.
                  
               6.1.   BREZ ODOBRITVE DODATNE POMOČI
         
                     (148)
                  
                  
                     Veljavna sprememba ne vključuje dodatne pomoči v korist ING.
                  
               
                     (149)
                  
                  
                     Komisija je v sklepu o prestrukturiranju iz leta 2012 ugotovila, da je ING prejela državno pomoč v višini več kot 15 milijard EUR, od tega ukrep dokapitalizacije zajema 10 milijard EUR. Komisija je ugotovila tudi, da je sprememba pogojev odplačil vrednostnih papirjev CT1 pomenila pomoč v korist ING.
                  
               
                     (150)
                  
                  
                     Komisija ugotavlja, da priglašene spremembe ne spremenijo pogoje odplačila vrednostnih papirjev CT1. Zaveza Nizozemske, da bo oblikovala načrt odplačila, je v skladu s pogoji odplačil, odobrenimi v sklepu o reševanju. Navedeni načrt omogoča delni ponovni odkup po 150 % in delno pretvorbo (53). Oba mehanizma odkupa sta trenutno izvedljiva pod pogoji, obravnavanimi v sklepu o reševanju, in zanju ni potrebna sprememba pogojev odplačila za vrednostne papirje CT1. Trenutna razpoložljivost obeh mehanizmov je v nasprotju s položajem leta 2009, ko je imela ING le pogodbeno možnost za odplačilo po 150 %, saj je možnost pretvorbe postala razpoložljiva šele tri leta po odobritvi vrednostih papirjev CT1.
                  
               
                     (151)
                  
                  
                     V nasprotju s položajem leta 2009 Nizozemska ni sklenila začasnega sporazuma, v skladu s katerim bi imela naložbeno izbiro s sprejetjem spremembe obstoječe pogodbe. Ko je Nizozemska sprejela načrt odplačil ING, h kateremu se zavezuje, ji ni bilo treba sprejeti naložbene odločitve. Zato po mnenju Komisije ni bilo mogoče, da bi se Nizozemska v skladu z načrtom odplačila odpovedovala kakršnim koli prihodkom.
                  
               
                     (152)
                  
                  
                     Komisija tudi ugotavlja, da sprožitev zaveze glede ponovne priglasitve v sklepu o reševanju ne pomeni obstoja dodatne pomoči. Navedena ponovna priglasitev zadeva zgolj vprašanje združljivosti, če se bo postavilo vprašanje, ali bo Nizozemska prejela ustrezno nadomestilo. Zato bi bilo treba zavezo ING k načrtu stalnih odplačil proučiti le zato, da se ugotovi združljivost sprememb načrta prestrukturiranja.
                  
               6.2.   ZDRUŽLJIVOST POMOČI ZA PRESTRUKTURIRANJE
         
                     (153)
                  
                  
                     Ker priglašene spremembe ne vključujejo dodatne državne pomoči v korist ING, se za spremembe lahko šteje, da nadomestijo določeno število zavez z drugimi zavezami. Komisija bi zato morala proučiti, če nadomeščene zaveze prav tako zagotavljajo združljivost pomoči iz leta 2008 in 2009 (54).
                  
               
                     (154)
                  
                  
                     Sklep o prestrukturiranju iz leta 2012 se v zvezi z združljivostjo navedene pomoči ne bi smel spremeniti, dokler je mogoče dokazati, da nove zaveze še naprej zagotavljajo sposobnost preživetja, ustrezno stopnjo porazdelitve bremena in zadostne ukrepe za obravnavanje izkrivljanja konkurence (55).
                  
               
            Sposobnost preživetja
         
         
                     (155)
                  
                  
                     Če ni dodatne pomoči, Komisija ne bo ponovno ocenila sposobnost preživetja ING. Proučila bo samo, ali spremembe načrta prestrukturiranja vzbudijo pomisleke glede sklepne ugotovitve o sposobnosti preživetja ING iz sklepa o prestrukturiranju iz leta 2012. Priglašene spremembe vplivajo na sposobnost preživetja ING na dva načina, tj. z manj zapletenim poslovnim modelom in odpravo dvojnega finančnega vzvoda ter s trajnostjo cenovne strategije ING Direct.
                  
               
                     (156)
                  
                  
                     Ocena sposobnosti preživetja Komisije je v sklepu o prestrukturiranju iz leta 2012 temeljila na zavezi ING, da odpravi dvojni finančni vzvod in izboljša količnike kapitalske ustreznosti, da bo tako v boljšem položaju za spopadanje z morebitnimi neugodnimi gospodarskimi razmerami v prihodnosti in bo lahko krila nepričakovane izgube (56).
                  
               
                     (157)
                  
                  
                     Novi roki za odsvojitev Insurance Europe podaljšujejo zavezo k manjši zapletenosti poslovnega modela in odpravi dvojnega finančnega vzvoda. Z odsvojitvijo več kot 50 % vseh zavarovalniških subjektov do konca leta 2015 in izgubo nadzora v odboru za pravne subjekte ING Insurance se bo ING strateško odločala le na bančnem trgu in ne več na trgu zavarovanj. Poleg tega sprememba ne vzbuja pomislekov glede zaveze ING k popolni odpravi dvojnega finančnega vzvoda. S popolno odsvojitvijo zavarovalniških hčerinskih družb se bo najpozneje do leta 2018 odpravil dvojni finančni vzvod.
                  
               
                     (158)
                  
                  
                     Spremenjena zaveza glede odsvojitve poslovanja z rentnimi zavarovanji s spremenljivim donosom v ZDA […] ING v primerjavi s sklepom o prestrukturiranju iz leta 2012. Vendar […] z zavezo ING, da bo upoštevala stroge določbe glede likvidacije iz Priloge II, vključno s popolnim varovanjem pred izpostavljenostjo in previdno politiko ponovnega vlaganja. Poleg tega je treba redno proučevati možnosti prodaje in zadržanje […] bi moralo zato biti le začasno.
                  
               
                     (159)
                  
                  
                     Poleg tega Komisija ugotavlja, da je ING z izvajanjem načrta prestrukturiranja lahko krila nepričakovane izgube, kot na primer izgube na svoje grške obveznice (57). Komisija nadalje ugotavlja, da je ING lahko izpolnila kapitalske zahteve EBA, glede katerih ni bilo ugotovljeno noben kapitalski primanjkljaj (58). Ob upoštevanju dokazane zmogljivosti ING, da krije nepredvidene šoke, podaljšanje roka za odpravo dvojnega finančnega vzvoda ne vpliva na oceno sposobnosti preživetja ING v sklepu o prestrukturiranju iz leta 2012.
                  
               
                     (160)
                  
                  
                     Domneva, da je ING narekovala cene, se ovrže. ING je predložila dokaze, da ni imela najugodnejših cen med vsemi udeleženci na trgu in tako ni kršila prepovedi narekovanja cen iz odločbe o prestrukturiranju iz leta 2009.
                  
               
                     (161)
                  
                  
                     Komisija ugotavlja, da je banka Banca Sistema septembra 2011 ponudila boljše obrestne mere kot ING Direct. Vendar Banca Sistema v smislu tržnega deleža in prepoznavnosti znamke ni med najboljšimi akterji na trgu. Čeprav je Nizozemska dokazala, da ING Direct ni kršila besedila zaveze o narekovanju cen, uvrstitev ING Direct v Italiji takoj za banko Banca Sistema kljub temu potrjuje, da je določanje cen še vedno ključni element v poslovni strategiji ING Direct.
                  
               
                     (162)
                  
                  
                     Glede na navedeno bo okrepljena zaveza, ki omogoča bolje prilagojeno prepoved narekovanja cen, ob preudarnejši opredelitvi skupine družb za ING Direct zagotovila, da ING v prihodnosti ne bo treba iskati donosnih naložbenih strategij, pri čemer bi se lahko izpostavila oslabitvam, kot se je zgodilo z naložbenim portfeljem v Združenih državah. Navedena prilagoditev temelji zlasti na podatkih, ki jih je predložila ING v zvezi z osnovno tržno dinamiko (59). V primeru Italije se bo z izrecno izključitvijo […] iz referenčnega vzorca zagotovilo, da se bo ING primerjala le z akterji s primerljivo močjo.
                  
               
                     (163)
                  
                  
                     Da bi se preprečili spori glede opredelitve in izboljšal postopek spremljanja, so poleg tega z ING in Nizozemsko potekale razprave o merilih spremljanja, ki veljajo za posamezne trge in temeljijo na produktih, ki jih ponuja ING Direct Europe v vsaki državi članici, v kateri posluje, in ki so bila opredeljena v ločenem dokumentu, priloženem h katalogu zavez (60). Zlasti se bo z jasno opredelitvijo skupine družb za vse navedene trge izboljšalo spremljanje in učinkovito izvajanje zaveze.
                  
               
                     (164)
                  
                  
                     Na podlagi tega bi bilo treba zagotoviti, da ING Direct ne bo sprejela agresivnejše strategije določanja cen od uveljavljenih konkurentov.
                  
               
                     (165)
                  
                  
                     Komisija pozitivno ugotavlja, da je ING pravočasno izvedla svojo zavezo k odsvojitvi glede ING Direct US, kar je bil ključni ukrep sposobnosti preživetja v načrtu strukturiranja.
                  
               
                     (166)
                  
                  
                     Torej spremembe ne vzbujajo pomislekov glede analize sposobnosti preživetja iz sklepa o prestrukturiranju iz leta 2012 in so odpravile dvom Komisije, ki ga je izrazila v sklepu o začetku postopka.
                  
               
            Porazdelitev bremena
         
         
                     (167)
                  
                  
                     Dvomi, ki jih je izrazila Komisija v sklepu o začetku postopka v zvezi s strategijo nadomestil ob upoštevanju vrednostih papirjev CT1, ki so vzbudili pomisleke glede ustreznega nadomestila vrednostnih papirjev CT1, so bili odpravljeni s predlaganim novim načrtom odplačila in njegovih zavez k IRR v višini 12,5 %.
                  
               
                     (168)
                  
                  
                     Vendar se Komisija ne more strinjati s trditvijo ING v uvodnih izjavah (39), (40) in (41), da ni bila upravičena do predložitve pripomb o svoji politiki dividend, ker se sklep o reševanju navezuje le na IRR, ki je na ravni najmanj 10 %, in ni dvoma, da bo takšna raven donosa dosežena. Komisija se zlasti ne more strinjati s trditvijo, da ni bila upravičena do ponovne proučitve politike dividend ING, ker neodvisno od plačila kupona ta politika ne bi povzročila donosa, višjega od 8,5 %, in da zato dejstvo, da ING ni plačala dividend (in s tem kuponov), ne more biti povezano z ravnijo IRR. V nasprotju s trditvijo ING ne drži, da je bila Komisija v sklepu o prestrukturiranju iz leta 2012 (in prav tako v odločbi v prestrukturiranju iz leta 2009, ki je zdaj nična) seznanjena s politiko dividend ING.
                  
               
                     (169)
                  
                  
                     Navedene trditve je treba zavrniti, ker temeljijo na nepopolnem branju uvodne izjave 32 sklepa o reševanju. Za smiselno razumevanje zaveze Nizozemske, na kateri temelji tudi sklep o reševanju, je treba upoštevati opažanja te države članice in ING, ki so navedena v uvodni izjavi 31 tega sklepa. Glede na navedeno je jasno, da je bila Komisija naklonjena ukrepu dokapitalizacije glede na zavezo k ponovni priglasitvi prav zato, ker je zadevna država članica navedla, da bo ustrezen donos delno zagotovljen prek plačila kupona, in ker je ING navedla, da bo ohranila svojo prejšnjo politiko dividend. Ker je bila Komisija seznanjena s tem, da se bo raven pomoči banki prek neposredne dokapitalizacije razlikovala glede na stopnjo nadomestila za državo članico, je lahko ob upoštevanju zaveze države članice k ponovni priglasitvi začasno odobrila ukrep dokapitalizacije, s čimer je imela določeno raven zagotovila, da banka ne bo pridobila državne pomoči, ne da bi plačala ustrezno vračilo.
                  
               
                     (170)
                  
                  
                     Komisija prav tako poudarja, da, kadar odobri ukrep, to stori na podlagi spremljajočih zavez, ki so sestavni del zadevnega ukrepa. Proučeni ukrep je tako vseboval zavezo k ponovni priglasitvi in je bil začasno odobren v sklepu o reševanju. Ko je Komisija ponovno proučila ukrep dokapitalizacije v sklepu o prestrukturiranju iz leta 2012, je zaveza k ponovni priglasitvi ostala sestavni del navedenega ukrepa, in v navedenem sklepu nič ne kaže na to, da je Komisija spremenila mnenje glede pomena zaveze k ponovni priglasitvi za njeno oceno. Poleg tega sami izrazi v zavezi k ponovni priglasitvi kažejo, da je Komisija upoštevala njeno petletno veljavnost in da je Nizozemska ponudila svoje zaveze za navedeno časovno obdobje. Zato ni mogoče sklepati, da je obravnavanje Komisije ukrepa dokapitalizacije kot sestavnega dela pomoči za prestrukturiranje, odobrene v sklepu o prestrukturiranju iz leta 2012, vplivalo na zahtevo po ponovni priglasitvi.
                  
               
                     (171)
                  
                  
                     Zato so lahko ponovna priglasitev ukrepa dokapitalizacije in osnovna dejstva vzbudila pomisleke glede združljivosti nadomestila vrednostnih papirjev CT1. Vendar je lahko v skladu s sklepom o reševanju iz leta 2008 združljivost ukrepa v vsakem primeru zagotovljena, če Nizozemska uvede ustrezne zaveze glede ravnanja, da se zagotovi ustrezno nadomestilo državnega kapitala.
                  
               
                     (172)
                  
                  
                     Načrt stalnih odplačil je ustrezna zaveza glede ravnanja, ki je bila dana za namene zaveze Nizozemske k ponovni priglasitvi leta 2008. Dejansko predlagani načrt stalnih odplačil blaži negotovost nadomestil, vključenih v ukrep dokapitalizacije, in zagotavlja Nizozemski 12,5-odstotno stalno donosnost. Komisija ugotavlja, da so se druge finančne institucije, ki so bile dokapitalizirane s podobnimi kapitalskimi instrumenti, prav tako zavezale k načrtu stalnih odplačil (61). Poleg tega je po mnenju Komisije dejstvo, da je DNB že odobrila odplačilo v višini nominalnih 750 milijonov EUR in 1,125 milijarde EUR, vključno s premijo za leto 2012, zadostno zagotovilo za izvedbo odplačila.
                  
               
                     (173)
                  
                  
                     Komisija meni, da je navedena IRR v višini 12,5 %, ki je posledica načrta odplačil, sprejemljiva za namene sedanje analize združljivosti kljub dejstvu, da je sklep o prestrukturiranju iz leta 2012 vseboval načrt odplačil z višjo IRR (62). Komisija ugotavlja, da IRR, dosežena prek načrta odplačil, znaša 12,5 %, kar je manj od mere, ki je bila v sklepu o prestrukturiranju iz leta 2012 sprejeta kot ustrezna mera za odplačilo prve polovice vrednostnih papirjev CT1, in manj od okvirne IRR v višini [15–25] %, ki jo je ING predvidela v načrtu prestrukturiranja z dne 22. oktobra 2009. Vendar je 12,5-odstotna IRR iz načrta odplačil zagotovljena, kar pa ne velja za predhodno navedene okvirne vrednosti. Prav tako je v skladu z ravnmi IRR, ki so bile odobrene kot ustrezne, da državna pomoč postane združljiva z notranjim trgom v drugih sklepih Komisije o načrtih stalnih odplačil za banke, dokapitalizirane s podobnimi instrumenti (63). IRR v višini 12,5 % se lahko šteje za ustrezno nadomestilo.
                  
               
                     (174)
                  
                  
                     Poleg tega spremembe načrta prestrukturiranja glede obdobja za odsvojitev za podjetje Insurance zadevajo porazdelitev bremena. Odsvojitve naj bi ING omogočile, da pridobi potrebne vire za kritje stroškov načrta prestrukturiranja (64) in zlasti, da odplača državno pomoč. Vendar je poslabšanje finančnega okolja (glej uvodno izjavo ((26) in sledeče) povzročilo težke pogoje za zavarovalne prodajne transakcije (65).
                  
               
                     (175)
                  
                  
                     Vendar na rok odsvojitve za ING Insurance Europe, ki je glavni razlog za zamudo, vplivajo različni drugi vidiki, ki jih leta 2009 ni bilo mogoče predvideti in zaradi katerih je upoštevanje rokov za leto 2013 skoraj neizvedljivo. Obstajajo stalne negotovosti v zvezi s pravili Solventnosti II, pa tudi negotovosti v zvezi z evropsko dolžniško krizo ter njenim neposrednim vplivom na zavarovalniški sektor glede na to, da so zavarovalnice pomembna naložbena skupina v državne obveznice. Poleg tega je ING Insurance Europe z vključitvijo v banko WUB v Nationale Nederlanden spremenila obseg. Na domačem trgu Nationale Nederlanden (66) tudi obstajajo […]. Ta spremenjeni obseg, pa tudi zakonodajno in makroekonomsko okolje, so kratkoročno znatno otežili postopek odsvojitve ING Insurance Europe. Glede na navedeno in ob upoštevanju povečane porazdelitve bremena, ki je ohranjena zaradi povezanega podaljšanja prepovedi prevzemov in prepovedi kupovanja ali odkupovanja hibridov, se podaljšanje obdobja odsvojitve do leta 2015 lahko zdi smiselno.
                  
               
                     (176)
                  
                  
                     V zvezi s podaljšanjem roka ING Insurance US Komisija ugotavlja […]. Posledična zamuda pri odsvojitvi se lahko šteje za ustrezno, saj je ING likvidirala poslovanje z rentnimi zavarovanji s spremenljivim donosom in bodo zanjo v prihodnosti veljale stroge zaveze iz Priloge II […] (67). Obenem ING ostaja zavezana k nadaljnji uporabi predvidene začetne javne ponudbe za preostali del ING Insurance US in se zavezuje k 50-odstotnemu zmanjšanju ING Insurance US konec leta 2013 (pri čemer se likvidacija portfelja rentnih zavarovanj s spremenljivim donosom šteje kot zmanjšanje), kar zadeva vključen kapital. Leta 2014 bo ING torej odsvojila 50 % poslovanja brez portfelja rentnih zavarovanj s spremenljivim donosom. Komisija meni, da je tak pristop sprejemljiva rešitev […]. Prav tako je sprejemljiv v smislu porazdelitve bremena s pomočjo povezanega podaljšanja prepovedi prevzemov in prepovedi kupovanja ali odkupovanja hibridov.
                  
               
                     (177)
                  
                  
                     Zlasti pa bi morala IMG kljub zamudam pri prodaji evropskih in ameriških zavarovalniških podjetij še vedno biti zmožna spoštovati načrt stalnih odplačil do leta 2015. Te ocene ne spremenijo spremenjene natančne ureditve odsvojitve, ki bi se glede na spremenjeno zavezo v prvi vrsti nadaljevala s prodajo več kot 50 % ustreznih zavarovalniških podjetij. Komisija sicer ugotavlja, da bo prodaja večine zadevnih podjetij omogočila njihovo ločitev od ING z računovodskega in zakonodajnega vidika, pri tem pa pozitivno ugotavlja, da se Nizozemska nadalje zavezuje, da bo ING odsvojila azijsko in ameriško zavarovalniško podjetje do konca leta 2016 in ING Insurance Europe v celoti do konca leta 2018.
                  
               
                     (178)
                  
                  
                     Glede na navedeno Komisija meni, da spremembe ne vzbujajo pomislekov glede sklepne ugotovitve sklepa o prestrukturiranju iz leta 2012 v zvezi z ravnijo porazdelitve bremena in so odpravile dvome Komisije v zvezi z nadomestilom vrednostnih papirjev CT1.
                  
               
            Izkrivljanje konkurence
         
         
                     (179)
                  
                  
                     Spremembe, priglašene Komisiji, zadevajo zlasti ustrezno nadomestilo državne pomoči in odsvojitev nove konkurenčne sile na nizozemskem trgu poslovanja s prebivalstvom.
                  
               
                     (180)
                  
                  
                     Komisija ugotavlja, da je ING zagotovila ustrezno nadomestilo vrednostnih papirjev CT1 (68). Raven nadomestila bi morala biti ocenjena v povezavi z odplačilom. Čeprav je ustrezna raven nadomestila potrebna za obravnavanje obstoječih izkrivljanj konkurence, bo zgodnje odplačilo omejilo učinek državne pomoči. Komisija je že ugotovila, da je glede na načrt odplačil IRR, dosežena na ukrep dokapitalizacije, določena na 12,5 %, kar je po njenem mnenju ustrezno. Poleg tega bo ta državni kapital glede na zaveze v celoti odplačala do leta 2015.
                  
               
                     (181)
                  
                  
                     Nizozemska in ING sta se z zavezo k odsvojitvi banke WUB zavezali, da bosta na nizozemski trg poslovanja s prebivalstvom pripeljali za preživetje sposobno in konkurenčno novo silo. Nizozemska in ING nista izvedli te prvotne zaveze. Za drugo možnost sta predlagali scenarij Van Gogh, o katerem je Komisija izrazila dvome v sklepu o začetku postopka. Ti primanjkljaji so bili medtem odpravljeni s tremi ključnimi zavezami, ki skupaj ponovno usklajujejo spodbude ING, da se na nizozemskem trgu ustvari nov trajnostni akter.
                  
               
                     (182)
                  
                  
                     Komisija pozdravlja povezano zavezo k prepovedi, opisano v uvodnih izjavah (83) do (86), ki pomeni omejitev na izdajo novih hipotekarnih posojil ING kot večkratnika prometa banke NN Bank. Zagotavlja, da bo imela ING spodbude za doseganje zastavljene ravni prometa za banko NN Bank in s tem zastavljenega tržnega deleža v višini okrog [2–9] %. Večkratnik [2–4], ki povezuje izdajo hipotekarnih posojil ING in NN Bank, temelji na povprečnih izdajah novih hipotekarnih posojil ING brez obnovitev od leta 2011 (69) v primerjavi s predvidenim zneskom [1,5–6] milijard EUR letnega novega prometa banke NN Bank. Če poslovanje banke NN Bank ne bo doseglo njenih najnižjih ciljev glede novega prometa, bi ING po drugi strani utrpela izgubo tržnega deleža.
                  
               
                     (183)
                  
                  
                     V sedanjem makroekonomskem okolju, ko je prihodnji razvoj velikosti trga mogoče napovedati le z relativno visoko negotovostjo, je treba odpraviti omejitev prometa glede na uspešnost banke NN Bank in ne na absolutni ravni. Povezava v prepovedi bo zagotovila, da bo ING v primeru, da se trg poveča ali zmanjša bolj kot pričakovano, imela potrebne spodbude, da obdrži tržni delež banke NN Bank na predvideni ravni.
                  
               
                     (184)
                  
                  
                     Navedena povezana zaveza k prepovedi je dodatno okrepljena z zavezo k samofinanciranju, opisano v uvodnih izjavah (87) do (96). Pravzaprav bi novi promet banke NN Bank moral biti samofinanciran, da se zagotovi srednjeročna realna neodvisnost od ING. S povezano prepovedjo bi ING lahko spodbudila banko NN Bank, da netrajnostno financira svoj novi promet, da se kratkoročno prepreči omejitev prometa za ING. ING se je zavezala, da bo financiranje v veliki meri sestavljeno iz obveznosti strank, če bodo skupne vloge in financiranje za podjetja v napovedih osnovnega scenarija znašali najmanj 75 % v prvem letu, 80 % v drugem letu in 85 % v tretjem letu financiranja, pri čemer mora biti financiranje za podjetja omejeno na [1–4] milijard EUR.
                  
               
                     (185)
                  
                  
                     Poleg tega je za doseganje kritične mase tržnega deleža v višini [2–9] % sprejemljivo, da ING banko NN Bank financira največ do zneska 2,7 milijarde EUR v skladu s poslovnim načrtom banke NN Bank do trenutka odsvojitve. Vendar se za doseganje neodvisnosti banke NN Bank kot novega akterja na nizozemskem trgu bančnega poslovanja s prebivalstvom lahko financiranje po odsvojitvi izvaja le v obliki vrednostnih papirjev, ki jih je izdala banka NN Bank in kupila ING v transakcijah v skladu s tržnimi razmerami. Komisija pozitivno ugotavlja, da v skladu s to zavezo ING ne more vplivati na poslovno strategijo banke NN Bank z grožnjami o nenadnem prenehanju financiranja, saj bo najkrajša zapadlost vrednostnih papirjev od pet do deset let.
                  
               
                     (186)
                  
                  
                     Poslovni načrt banke NN Bank predvideva trajnostno financiranje v višini [2–8] milijard EUR. Če se doseže ta raven, bi banka NN Bank dosegla ustrezno velikost, da se dokaže kot nov udeleženec. Zato je sprejemljivo, da ING ni omejena pri svojem prometu nad to ravnijo.
                  
               
                     (187)
                  
                  
                     Verodostojnost strategije samofinanciranja banke NN Bank se zagotovi s popravljalnimi ukrepi, predvidenimi v zavezah Nizozemske, ki se stalno spremljajo in izvajajo. Cilj navedenih popravljalnih ukrepov je obravnavanje morebitnih primanjkljajev pri samofinanciranju in ustvarjanje dodatnih spodbud za ING, da se zagotovi doseganje ciljev financiranja banke NN Bank. S stalnim spremljanjem se bodo lahko pravočasno in pred končnim rokom odsvojitve ugotovili primanjkljaji.
                  
               
                     (188)
                  
                  
                     V zvezi s konkurenčnim vplivom banke NN Bank na trg bančnega poslovanja s prebivalstvom, ki bo ključni trg, na katerem bo ING še naprej dejavna tudi po koncu postopka prestrukturiranja, Komisija pozdravlja dejstvo, da se je ING zavezala k doseganju minimalnega obsega v novem letnem prometu ter tržnih deležev za banko NN Bank v hipotekarnih posojilih (70) in potrošniškem financiranju (71). Navedena zaveza bi morala zagotoviti, da banka NN Bank doseže kritični obseg na teh dveh pomembnih poslovnih področjih na strani aktive v bilanci.
                  
               
                     (189)
                  
                  
                     Verodostojnost teh zavez ponovno zagotavlja dejstvo, da bo ING sprejela popravljalni ukrep, če banka NN Bank ne doseže svojih ciljev. Komisija ugotavlja, da se je ING zavezala k prenosu odnosov s posameznimi strankami prek prenosa hipotekarnih posojil banki NN Bank, pri čemer bo stroške preusmeritve v celoti nosila izključno ING. Tak mehanizem preprečuje tveganja za nizkokakovostno izvajanje, na primer z listinjenjem starega portfelja, ki bi banki NN Bank za povečanje njenega tržnega deleža ponudil malo poslovnih priložnosti.
                  
               
                     (190)
                  
                  
                     Kar zadeva obseg izbora produktov banke NN Bank, Komisija ugotavlja, da bo imela banka NN Bank dejavnosti v petih področjih produktov, tj. hipotekarna posojila, potrošniško financiranje, prihranki, bančne rente in vrednostni papirji zasebnikov. Dejstvo, da je banka NN Bank povečala svoj obseg produktov v primerjavi s predvidenim obsegom za zavezo banke WUB v sklepu o prestrukturiranju iz leta 2012 z razvojem načinov plačila v obliki kreditne kartice, dodatno prispeva k raznolikosti poslovnega modela in s tem obravnava enega od primanjkljajev poslovnega modela banke WUB, tj. njegov status kot monopolni izdajatelj hipotekarnih posojil.
                  
               
                     (191)
                  
                  
                     Scenarij Van Gogh je obravnaval številne pomisleke v zvezi s sposobnostjo preživetja, zaradi katerih je bila odsvojitev banke WUB težavna (zlasti velika vrzel v financiranju). Sedanje finančne napovedi banke NN Bank kažejo, da bi lahko bila za preživetje sposoben subjekt. Komisija v zvezi s kapitalsko ustreznostjo ugotavlja, da bo solventnost banke srednjeročno zagotovljena z zavezo ING, da bo banki NN Bank zagotovila razmerje prvega reda v višini najmanj 12 %. Hkrati bi na zadržanje več varčevalnih računov morala vplivati tudi ponudba kreditne kartice banke NN Bank. Nazadnje, Komisija ugotavlja, da bo banki NN Bank koristila finančna moč njene matične družbe ING Insurance Europe. Ukrepi, ki jih je predlagala Nizozemska, skupaj omogočajo izvedljiv scenarij za preživetje sposobno in konkurenčno silo na nizozemskem trgu poslovanja s prebivalstvom. Zaveze in zlasti jasno opredeljeni popravljalni ukrepi ter povodi bi morali v zadostni meri zagotoviti uspešno izvajanje. Ta ocena je izpostavljena tudi v pripombah tretjih strani, ki ponovno poudarjajo verodostojnost poslovnega modela banke NN Bank.
                  
               
                     (192)
                  
                  
                     Komisija ugotavlja, da podaljšanje prepovedi narekovanja cen na trgih, na katerih ima ING 5-odstotni ali višji tržni delež, pomeni dodaten ukrep za odpravljanje izkrivljanja konkurence. Navedeno podaljšanje ne velja na Nizozemskem, kjer je ohranitev sedanjega tržnega deleža ING v hipotekarnih posojilih pogoj za uspešnost banke NN Bank prek povezane prepovedi. Kljub temu da pripombe Vereniging Eigen Huis niso relevantne za pomisleke, ki jih je izrazila Komisija v sklepu o začetku postopka, in ne razkrivajo neposredne vzročne zveze med prepovedjo narekovanja cen za ING in ravnanjem nizozemskega trga na področju hipotekarnih posojil, bi se v vsakem primeru obravnavale z zmanjšanim obsegom prepovedi narekovanja cen.
                  
               
                     (193)
                  
                  
                     Podaljšani zaščitni ukrepi glede ravnanja prav tako nevtralizirajo izkrivljanje konkurence, ki je posledica odlaganja postopka odsvojitve. Taka ublažitev je v skladu s prakso Komisije v drugih nedavnih primerih (72).
                  
               
                     (194)
                  
                  
                     Zato Komisija meni, da sprememba zaveze banke WUB skupaj s podaljšanjem prepovedi narekovanja cen ter prepovedjo prevzemanja ne vzbuja pomislekov v zvezi z njeno sklepno ugotovitvijo v sklepu o prestrukturiranju iz leta 2012, da obstajajo zadostni ukrepi za omejitev izkrivljanja konkurence.
                  
               
                     (195)
                  
                  
                     Komisija ob upoštevanju ravnotežja ukrepov sklepa, da nove zaveze lahko odpravijo njene dvome, ki jih je izrazila v sklepu o začetku postopka, kar zadeva neupravičeno izkrivljanje konkurence, in zagotovijo združljivost pomoči za prestrukturiranje.
                  
               
            Sklepna ugotovitev
         
         
                     (196)
                  
                  
                     Spremenjene zaveze skupaj z odplačilom 4,5 milijarde EUR na podlagi načrta stalnih odplačil omogočajo skladnost ocene združljivosti s sklepom o prestrukturiranju iz leta 2012, če lahko ponovno zagotovijo sposobnost preživetja in porazdelitev bremena ter odpravijo izkrivljanje konkurence. Predlagana sprememba sklepa o prestrukturiranju iz leta 2012 na podlagi novih zavez še naprej zagotavlja združljivost ukrepa dokapitalizacije in pomoči za prestrukturiranje, ki jo je Nizozemska odobrila ING. Na podlagi tega se pomisleki, ki jih je Komisija izrazila v sklepu o začetku postopka, odpravijo –
                  
               SPREJELA NASLEDNJI SKLEP:
         
            Člen 1
            Kapitalska injekcija v višini 10 milijard EUR, ki jo je vpisala Nizozemska 22. oktobra 2008, ob upoštevanju zavez iz Priloge I ostaja združljiva z notranjim trgom.
         
         
            Člen 2
            Državna pomoč iz Sklepa Komisije z dne 11. maja 2012 v zadevi SA.28855 (N 373/2009) (ex C 10/2009 in ex N528/2008) ob upoštevanju zavez iz Priloge I ostaja združljiva z notranjim trgom.
            Zaveze v Prilogi k Sklepu Komisije z dne 11. maja 2012 v zadevi SA.28855 (N 373/2009) (ex C 10/2009 in ex N528/2008) se nadomestijo z zavezami v Prilogi I.
         
         
            Člen 3
            Ta sklep je naslovljen na Kraljevino Nizozemsko.
         
         
            V Bruslju, 16. novembra 2012
            
               
                  Za Komisijo
               
               Joaquín ALMUNIA
               
                  Podpredsednik
               
            
         
         
            (1)  UL C 262, 30.8.2012, str. 34.
         
            (2)  Odločitev Komisije v zadevi N528/2008, UL C 328, 23.12.2008, str. 10.
         
            (3)  Glej uvodno izjavo (32) sklepa o reševanju.
         
            (4)  Odločba Komisije C 10/09 (ex N 138/09), UL L 274, 19.10.2010, str. 139.
         
            (5)  ING Direct je poslovni segment družbe ING, ki ponuja vrsto nezapletenih finančnih produktov, in sicer na področju varčevanja, hipotekarnih posojil, naložbenih produktov za male vlagatelje, plačilnih računov in produktov za opravljanje storitev potrošniškega kreditiranja, zlasti prek neposrednih kanalov (prek svojega spletnega mesta). Posluje v naslednjih državah: Kanadi, Španiji, Avstraliji, Franciji, Italiji, Nemčiji, Avstriji in Združenem kraljestvu.
         
            (6)  Glej uvodne izjave (53), (84), (128) in (150) odločbe o prestrukturiranju iz leta 2009.
         
            (7)  Združeni zadevi T-29/10 in T-33/10; Kraljevina Nizozemska in drugi proti Komisiji, sodba z dne 2. marca 2012, še ni objavljena v Zbirki odločb.
         
            (8)  Komisija je 11. maja 2012 vložila pritožbo pod številko zadeve C-224/12 P zoper sodbo Splošnega sodišča z dne 2. marca 2012 v združenih primerih T-29/10 in T-33/10, Nizozemska in ING Groep proti Komisiji.
         
            (9)  Odločitev Komisije SA.28855 (ex N373/2009, ex C10/2009, ex N528/2008), UL C 260, 29.8.2012, str. 1.
         
            (10)  V prvotnem dogovoru o ukrepu dokapitalizacije, priglašenem Komisiji 22. oktobra 2008, je ING vrednostne papirje CT1 lahko odplačala le v prvih treh letih po njihovi izdaji po 150 % cene ob izdaji. Navedeni pogoji so bili spremenjeni oktobra 2009 in so ING omogočili odplačilo po ugodnejših pogojih, tj. pri 100 % + natečene obresti + kazen za odplačilo glede na ceno delnice ING, vendar z najmanj 15-odstotno notranjo stopnjo donosa (v nadaljnjem besedilu: IRR) državi na leto. Za več podrobnosti glej uvodne izjave od (45) do (61) sklepa o prestrukturiranju iz leta 2012.
         
            (11)  Priloga k sklepu o prestrukturiranju iz leta 2012 je enaka kot Priloga II k odločbi o prestrukturiranju iz leta 2009.
         
            (12)  UL C 262, 30.8.2012, str. 34.
         
            (13)  Podjetje ING Insurance je zavarovalniški oddelek ING, podrobneje opisan v uvodni izjavi 0.
         
            (14)  Glej uvodne izjave od (52) do (78) sklepa o začetku postopka.
         
            (15)  Po potrebi bi tudi nadomestil zaveze v Prilogi II k odločbi o prestrukturiranju iz leta 2009. V obsegu, v katerem sta drugi odstavek člena 2 odločbe o prestrukturiranju iz leta 2009 in Priloga II k tej odločbi po mnenju sodišč Unije veljavna, bi ocena in posledično odobritev na podlagi vrednotenja Komisije priloge k sklepu o prestrukturiranju iz leta 2012 postali brezpredmetni.
         
            (16)  V uvodni izjavi (77) in prilogi k sklepu o prestrukturiranju iz leta 2012 je opisana zaveza ING in Nizozemske k odsvojitvi vseh zavarovalniških dejavnosti ING.
         
            (17)  V prvem krogu je ING uporabljala seznam 24 akterjev. V drugem krogu je uporabljala seznam 16 akterjev, na katerega so bila na zahtevo fiduciarja dodana tri nova imena.
         
            (18)  Podroben opis neuspešnega izvajanja zaveze banke WUB je v uvodnih izjavah od (39) do (78) sklepa o začetku postopka.
         
            (19)  EurAsia Insurance pomeni evropska in azijska podjetja družbe ING Insurance.
         
            (20)  Solventnost II se nanaša na Direktivo 2009/138/ES Evropskega parlamenta in Sveta z dne 25. novembra 2009 o začetku opravljanja in opravljanju dejavnosti zavarovanja in pozavarovanja (Solventnost II), ki je prenovitev več direktiv in ki bo verjetno začela veljati 1. januarja 2014. Navedena direktiva bi zlasti ponovno opredelila kapitalske zahteve za zavarovalnice.
         
            (*1)  Zaupni podatek.
         
            (21)  Rentna zavarovanja s spremenljivim donosom predstavljajo 27 % bilance ING Insurance US od konca leta 2011. Dejavnosti rentnih zavarovanj s spremenljivim donosom so se prenehale izvajati in zdaj z njimi upravlja ING kot „zaprto knjigo“.
         
            (22)  Podroben opis pritožbe je v uvodnih izjavah od (79) do (90) sklepa o začetku postopka.
         
            (23)  Basel III je sveženj ukrepov reforme, ki jih je pripravil Baselski odbor za bančni nadzor, da bi se okrepili regulativa, nadzor in upravljanje tveganj v bančnem sektorju.
         
            (24)  Ob neupoštevanju na primer dokapitalizacij ali prihodkov od odprodaj.
         
            (25)  Za več informacij o družbi glej uvodno izjavo (21) tega sklepa.
         
            (26)  V sodelovanju z DNB, Evropsko centralno banko (ECB), Komisijo in Evropskim odborom za sistemska tveganja.
         
            (27)  Predložitev z dne 11. julija 2012 je pokazala, da bi preneseni portfelj prvotno znašal 2,6 milijarde EUR.
         
            (28)  Izmerjeno od datuma začetka delovanja banke NN Bank, tj. od trenutka, ko je opisana struktura banke NN Bank postala operativna.
         
            (29)  Vključno s hčerinskimi družbami ING Bank.
         
            (30)  Velikost bo odvisna od potrebe, da se dosežejo tržni deleži iz uvodne izjave (79); izbira portfelja ING z verjetnostjo neplačila in izgubami ob neplačilu, ki bi bila v skladu s poslovnim načrtom banke NN Bank.
         
            (31)  V prehodnem obdobju pa do začetka scenarija Van Gogh (dokler opisana struktura banke NN Bank ne postane operativna) bosta banki WUB in NN Bank čim prej začeli razvijati zmogljivosti izdajanja potrošniških posojil. Glede na prehodno obdobje se ING zavezuje k sorazmernemu tržnemu prometu med začetkom scenarija Van Gogh in 31. decembrom 2013. Vsak primanjkljaj v prometu v ustreznem letu se bo nadoknadil v naslednjih letih, da se dosežejo napovedi poslovnega primera.
         
            (32)  Portfelj stranke s potrošniškim kreditiranjem banke ING Bank Nizozemska je portfelj v lasti banke ING Bank.
         
            (33)  Velikost bo odvisna od potrebe, da se dosežejo tržni deleži iz uvodne izjave (80); izbira portfelja ING z verjetnostjo neplačila in izgubami ob neplačilu, ki bi bila v skladu s poslovnim načrtom banke NN Bank.
         
            (34)  Kadaster je nizozemski javni zemljiški register.
         
            (35)  Brez financiranja ING (ali katere koli njene neposredne ali posredne hčerinske družbe).
         
            (36)  Zlasti promocijske […] in […] spodbude ter v manjšem obsegu druge tržne metode. Če ukrepi niso sestavljeni predvsem iz promocijskih […] ali […] spodbud, jih mora odobriti nadzorni fiduciar, Komisija pa jih lahko zavrne.
         
            (37)  ING bo realizirala najmanj […] milijard EUR skupnega zmanjšanja bilance (v višini 45 %) v obliki odsvojitev (v skladu z načrtom prestrukturiranja ING z dne 22. oktobra 2009).
         
            (38)  Likvidacija rentnih zavarovanj s spremenljivim donosom in finančnih produktov Združenih držav se lahko upošteva kot odsvojitev, če se likvidacija izvede v skladu s pogoji iz Priloge II.
         
            (39)  To izključuje hipotekarna posojila, saj se ne štejejo za neposredno izpostavljenost na trgu nepremičnin.
         
            (40)  Teh 50 % se izmeri z delnicami v višini 50 % plus 1 in izgubo večine v odboru ter računovodsko dekonsolidacijo subjekta.
         
            (41)  Poročilo o napredku glede končne različice načrta prestrukturiranja ING z dne 19. junija 2012.
         
            (42)  Zmanjšanja portfeljev v Združenih državah (tj. poslovanj z rentnimi zavarovanji in finančnimi produkti) se štejejo za predhodno odsvojitev. Rezultat teh zmanjšanj, izmerjenih z merjenjem ustreznosti dodeljenega lastniškega kapitala (na podlagi podatkov iz proračunskega leta 2011) skupaj z odsvojitvijo najmanj 25-odstotnega deleža v ING Insurance US, bo več kot 50-odstotna (predhodna) odsvojitev do 31. decembra 2014.
         
            (43)  Za Insurance US se bo merilo odsvojitve v višini +50 % doseglo takoj, ko bo ING odsvojila najmanj 25 % tega poslovanja, pri čemer se bo upoštevala predhodna odsvojitev likvidiranih poslovanj v Združenih državah (s podatki iz finančnega leta 2011 o dodeljenem lastniškem kapitalu).
         
            (44)  Izraz „brez nepotrebnega odlašanja“ pomeni, da bo ING prilagodila svojo ceno v [0–20] delovnih dneh, če ji je to omogočeno na podlagi (lokalnih) pravnih in zakonodajnih predpisov.
         
            (45)  Izraz „finančna institucija“ pomeni vse družbe v skupini. Zato zajema vse druge znamke in odvisne družbe.
         
            (46)  Če ING Direct sama ni med najbolje uvrščenimi desetimi finančnimi institucijami, se lahko primerja z desetimi (največjimi) akterji. Če je ING Direct med desetimi največjimi akterji, bi se morala primerjati z drugimi devetimi največjimi akterji na trgu. Slednje ne velja za ING Direct Austria, ki se vedno lahko primerja z desetimi drugimi (največjimi) akterji.
         
            (47)  Izraz „brez nepotrebnega odlašanja“ pomeni, da bo ING prilagodila svojo ceno v [0–20] delovnih dneh, če ji je to omogočeno na podlagi (lokalnih) pravnih in zakonodajnih predpisov.
         
            (48)  Glej uvodno izjavo (124).
         
            (49)  To pomeni vse podružnice ali hčerinske družbe ING, ki niso del ING Direct in katerih tržni delež je večji od 5 %.
         
            (50)  Za Insurance US se bo merilo odsvojitve v višini +50 % doseglo takoj, ko bo ING odsvojila 25 % tega podjetja, pri čemer se bo upoštevala predhodna odsvojitev likvidiranih poslovanj (z dodeljenim lastniškim kapitalom (podatki iz proračunskega leta 2011)).
         
            (51)  IRR bi bila večja, ker se skupna vsota odplačila ne bi zmanjšala, čas za odplačilo pa bi tekel, s čimer bi se skrajšalo obdobje, za katerega se izračuna IRR.
         
            (52)  To velja za Prilogo k sklepu o prestrukturiranju in po potrebi, tj. v obsegu, v katerem sta drugi odstavek člena 2 odločbe o prestrukturiranju iz leta 2009 in Priloga II k navedeni odločbi po mnenju sodišč Unije veljavna, tudi za zaveze v Prilogi k odločbi o prestrukturiranju iz leta 2009.
         
            (53)  Pretvorba bi Nizozemski zagotovila vsaj odplačilo po nominalni vrednosti, ki ga Nizozemska lahko zahteva v primeru pretvorbe pod pogoji, odobrenimi v sklepu o reševanju.
         
            (54)  Enak pristop je bil sprejet v odločitvi v zadevi SA.34539, Commerzbank, UL C 177, 20.6.2012, str. 20, uvodna izjava (25).
         
            (55)  Komisija je v zadevi SA.29833, KBC, UL C 135, 9.5.2012, str. 5, v uvodnih izjavah od 74 do 83 ponovno ocenila pomoč za prestrukturiranje KBC s stališča zahtev iz Sporočila Komisije o ponovni vzpostavitvi uspešnega poslovanja in oceni ukrepov prestrukturiranja v finančnem sektorju v sedanji krizi na podlagi pravil o državni pomoči, UL C 195,19.8.2009, str. 9, („sporočilo o prestrukturiranju“), ker so spremembe načrta prestrukturiranja pomenile dodatno državno pomoč.
         
            (56)  Uvodna izjava (180) sklepa o prestrukturiranju.
         
            (57)  Glej uvodno izjavo (71).
         
            (58)  Glej uvodno izjavo (70).
         
            (59)  Čeprav se ti podatki v študiji družbe RBB Economics, ki je temeljila na bolj združenih tržnih informacijah, niso uporabili (glej uvodno izjavo (16)), se domneva, da bi bili ob upoštevanju teh podrobnejših informacij pomisleki v študiji družbe RBB Economics drugačni. Podrobni podatki o tržni dinamiki niso vzbudili pomislekov glede ustreznosti opredelitve trga iz sklepa o prestrukturiranju iz leta 2012. Komisija prav tako ni prejela nobenih pripomb tretjih strani v zvezi s sklepom o začetku postopka glede ustreznosti opredelitve trga.
         
            (60)  Glej uvodno izjavo (18)
         
            (61)  N372/2009, AEGON, UL C 290, 27.10.2010, str. 1, in SA.33303, SNS REAAL, UL C 33, 7.2.2012, str. 5.
         
            (62)  Prvotno [15–25] %, glej uvodno izjavo (97) sklepa o prestrukturiranju iz leta 2012. V uvodni izjavi (189) sklepa o prestrukturiranju iz leta 2012 je Komisija že sprejela, da je zmanjšanje na IRR v višini 15 % ustrezno nadomestilo za namene njene analize združljivosti.
         
            (63)  SA.33303, SNS REAAL, UL C 33, 7.2.2012, str. 5, SA.29833, KBC, UL C 135, 9.5.2012, str. 5.
         
            (64)  Glej uvodno izjavo (192) sklepa o prestrukturiranju iz leta 2012.
         
            (65)  Čeprav so bile nekatere transakcije izvedene, so bile manjše od ING Insurance. Na primer začetna javna ponudba Talanx; prevzem JEVCO s strani Intact Financial Corporation (višina posla: 530 milijonov USD; razmerje med ceno in knjigovodsko vrednostjo: 1,3; maj 2012); prevzem Old Mutual Skandinavia s strani Skandia LifeSkandia AB (višina posla: 2 496 milijonov EUR, razmerje med ceno in knjigovodsko vrednostjo: 1,7; december 2011); prevzem AXA Canada s strani Intact Financial Corporation (višina posla: 2 665 milijonov USD, razmerje med ceno in knjigovodsko vrednostjo: 1,8; maj 2011; prevzem Tower Australia s strani Dai Ichi Life (višina posla 1 432 milijonov USD, razmerje med ceno in knjigovodsko vrednostjo: 1,94; december 2010).
         
            (66)  Glej uvodno izjavo (28).
         
            (67)  Nazadnje, zadržanje bi moralo biti le začasno, ker se ING zavezuje k prodaji poslovanja z rentnimi zavarovanji s spremenljivim donosom […]. Spremljanje te zaveze vključuje periodične analize trga, da bi se zagotovilo podaljšanje roka odsvojitve s spremembo odsvojitvenih pogojev v zvezi s portfeljem rentnih zavarovanj s spremenljivim donosom, ki je omejen na zahtevani minimum.
         
            (68)  V točki 34 sporočila o prestrukturiranju je navedeno, da je ustrezno nadomestilo ena od najustreznejših omejitev izkrivljanja konkurence, saj omejuje količino pomoči.
         
            (69)  Glej sliko 1 v uvodni izjavi (77).
         
            (70)  [1,5–6] milijard EUR oziroma povprečno [2–9] % v obdobju 2013–2015, glej uvodno izjavo (79).
         
            (71)  [40–140] milijona EUR oziroma [0,5–6] % do leta 2015, glej uvodno izjavo (80).
         
            (72)  Odločitev v zadevi SA.34539, Commerzbank, UL C 177, 20.6.2012, str. 20, in odločitev v zadevi SA.29833, KBC, UL C 135, 9.5.2012, str. 5.
      
      
         
            PRILOGA I
            
               KATALOG ZAVEZ
            
            a)   Odplačilo preostalih temeljnih vrednostnih papirjev prvega reda
            
                        —
                     
                     
                        ING bo Nizozemski odplačala preostalih 300 000 000 temeljnih vrednostnih papirjev prvega reda po naslednjem načrtu: (i) 1 125 milijonov EUR do 26. novembra 2012, (ii) 1 125 milijonov EUR do 6. novembra 2013, (iii) 1 125 milijonov do 31. marca 2014 in (iv) 1 125 milijonov do 15. maja 2015, kot je podrobneje navedeno v spodnjem načrtu.
                        Načrt odplačil
                        (v milijardah EUR)
                        50 % premija/natečene obresti
                        Ponovni odkup
                        Odkup pri nominalni vrednosti s pretvorbo
                        Da bi skupno plačilo znašalo natanko 4,5 milijarde EUR, bo ING morala v zelo majhni meri uporabiti možnost pretvorbe temeljnih vrednostnih papirjev prvega razreda, ker se s ponovnim odkupom po 150 % sprožijo natečene obresti, če le-ta ni izveden do 13. maja vsako leto. V primeru (take) pretvorbe (in v skladu z zavezo, opisano v nadaljevanju) bo Nizozemska izbrala izplačilo po nominalni vrednosti v denarnih sredstvih.
                     
                  
                        —
                     
                     
                        Navedena odplačila bodo izvedena predvsem s ponovnim odkupom vrednostnih papirjev od Nizozemske in plačilom povezane 50-odstotne premije. Navedeni načrt omogoča skupno odplačilo v višini 4,5 milijarde EUR, kar pomeni skupno notranjo stopnjo donosa v višini natanko 12,5 %, kar je nad skupno stopnjo donosa v višini najmanj 10 % iz odločbe Komisije z dne 12. novembra 2008. ING bo svojo možnost pretvorbe uporabila le do te mere, da se sprožijo plačila kuponov in da so natečene obresti plačljive, tako da bodo prihodki skupaj znašali 4,5 milijarde EUR. V takem primeru se bodo plačila kuponov in/ali plačila natečenih obresti, ki vodijo do prihodkov, večjih od skupno 4,5 milijarde EUR, dejansko odštela oziroma odbila od plačila 50-odstotne premije. Zvišanje celotnega odplačila na 4,5 milijarde EUR se lahko namesto s ponovnim odkupom doseže s predhodno pretvorbo dela preostalih vrednostnih papirjev. Vsa preostala plačila (nominalna, premije, kuponi in/ali natečene obresti) znašajo 4,5 milijarde EUR.
                     
                  
                        —
                     
                     
                        Dejanska izplačila tranš v okviru navedenega načrta mora odobriti nizozemska centralna banka (DNB).
                     
                  
                        —
                     
                     
                        Cilj ING je čim prej odplačati Nizozemski, pri čemer bo pospešila plačila, če bo v prevladujočih finančnih okoliščinah to preudarno. Če bi ING pospešila plačila, bi to privedlo do IRR nad 12,5 %.
                     
                  
                        —
                     
                     
                        Če celotno ali delno izplačilo tranše ni mogoče, bo ING namesto tega ustrezno povečala naslednjo tranšo. Nizozemska se zavezuje, da bo ponovno priglasila ukrep dokapitalizacije temeljnih vrednostnih papirjev prvega reda, če ING ne izplača dveh zaporednih tranš v celoti.
                     
                  
                        —
                     
                     
                        Če ING ne odplača 4,5 milijarde EUR do 15. maja 2015, kot je navedeno v načrtu, se Nizozemska zavezuje, da bo ponovno priglasila ukrep dokapitalizacije temeljnih vrednostnih papirjev prvega reda.
                     
                  b)   Zaveze glede zmanjšanja bilance ING
            
                        —
                     
                     
                        ING v primerjavi s tretjo četrtino leta 2008 še naprej zmanjšuje svojo bilanco z odsvojitvami (1) ali drugimi ukrepi, namenjenimi zmanjšanju velikosti bilance (kot je zmanjšanje portfelja zavarovanj) (2), do 31. decembra 2015, in sicer za približno 45 %. Zastavljeno zmanjšanje bilance temelji na podatkih iz tretje četrtine leta 2008 in ne upošteva morebitnega učinka notranje rasti, spremembe na trgu FX, spremembe obrestnih mer ali dodatnega povečanja zaradi morebitnih novih zakonskih zahtev, na primer če bi morale banke v skladu z novimi predpisi na ravni EU vzdrževati občutno večje likvidnostne rezerve.
                     
                  
                        —
                     
                     
                        ING ne bo omejena glede notranje rasti (tj. rasti, ki ni povezana s prevzemi) bilanc svojih dejavnosti. ING v skladu s svojo splošno politiko rast svojih sredstev, ki so ji jih zaupale stranke, še naprej uporablja predvsem za povečanje posojil realnemu gospodarstvu (podjetjem in potrošnikom) in nadaljuje z zmanjševanjem izpostavljenosti sredstvom iz razredov z večjim tveganjem v okviru vrednostnih papirjev, zavarovanih s hipoteko na poslovno nepremičnino, in RMBS. ING ne bo sprožila novih pobud za povečevanje svoje neposredne izpostavljenosti na trgu nepremičnin (3), kar je v skladu z njeno splošno politiko za zmanjševanje tveganj.
                     
                  
                        —
                     
                     
                        ING se zavezuje, da bo odsvojila več kot 50 % podjetja ING Insurance/Investment Management Asia do 31. decembra 2013, več kot 50 % podjetja ING Insurance/IM US do 31. decembra 2014 in več kot 50 % podjetja ING Insurance/IM Europe do 31. decembra 2015 (4), poleg subjektov/poslovnih dejavnosti, ki jih je ING že odsvojila, zmanjšala njihov portfelj ali dokončala, ki so na navedeni v uvodni izjavi 77 sklepa o prestrukturiranju iz leta 2012 in najnovejšem dvoletnem poročilu o napredku (5). ING se poleg tega zavezuje, da bo v zvezi s podjetjem Insurance/IM US odsvojila najmanj 25 % podjetja pred 31. decembrom 2013 (6).
                     
                  
                        —
                     
                     
                        Odsvojitveni nadzor več kot 50 % deleža ING (tj. izmerjenega v delnicah) v podjetju izpolnjuje odsvojitveno zahtevo. V takem primeru bo ING izgubila večino v odboru in dekonsolidirala podjetje (v skladu z računovodskimi pravili mednarodnih standardov računovodskega poročanja). ING bo odsvojila svoje preostale deleže v (i) ING Insurance/IM Europe do 31. decembra 2018, (ii) ING Insurance/IM US do 31. decembra 2016 in (iii) ING Insurance/IM Asia do 31. decembra 2016.
                     
                  c)   Nizozemska se zavezuje, da bo ING spoštovala prepoved prevzemov:
            
                        —
                     
                     
                        ING se bo vzdržala prevzemov finančnih institucij za dodatno obdobje. Poleg tega se bo ING v istem obdobju vzdržala prevzemanja vseh (drugih) podjetij, ki bi upočasnili odplačilo temeljnih vrednostnih papirjev prvega reda Nizozemski. Prepoved prevzemov bo veljala do 18. novembra 2015 ali do dne, ko bo več kot 50 % podjetja Insurance/IM Asia, 50 % podjetja Insurance/IM US in 50 % podjetja Insurance/IM Europe odsvojenih, pri čemer se upošteva zgodnejši datum (7).
                     
                  
                        —
                     
                     
                        Ne glede na to prepoved lahko ING po odobritvi Komisije prevzame poslovanje, zlasti če je to ključno za zaščito finančne stabilnosti ali konkurence na ustreznih trgih.
                     
                  d)   Nizozemska se nadalje zavezuje, da bo banka ING Bank spoštovala prepoved narekovanja cen:
            
               ING EU (ne ING Direct) > 5-odstotni tržni delež
            
            
                        —
                     
                     
                        Za Nizozemsko se ne bo uvedla prepoved narekovanja cen (hipotekarna posojila, prihranki, vloge MSP, zasebno bančništvo itd.). Za druga podjetja v EU z več kot 5-odstotnim tržnim deležem, ki niso povezana z ING Direct, velja naslednje.
                     
                  
                        —
                     
                     
                        ING brez predhodne odobritve Komisije za svoje standardizirane produkte (na spodaj opredeljenih trgih) ne bo ponujala ugodnejših cen kot prvi trije od njenih cenovno najugodnejših neposrednih konkurentov, in sicer na trgih EU, na katerih ima ING več kot 5-odstotni tržni delež. Zato lahko ING v najboljšem primeru ponudi ceno, če so na trgu vsaj trije produkti z ugodnejšo ceno.
                     
                  
                        —
                     
                     
                        Ta zaveza je omejena na standardizirane produkte ING na naslednjih trgih produktov: (i) trgu varčevanja zasebnikov, (ii) trgu hipotekarnih posojil za prebivalstvo, (iii) zasebnem bančništvu, če vključuje hipotekarne ali varčevalne produkte, ali (iv) vlogah za MSP (MSP se opredelijo v skladu z opredelitvijo MSP, ki jo ING navadno/trenutno uporablja pri dejavnostih v zadevni državi). Ko ING ugotovi, da za svoje produkte ponuja ugodnejše cene, kot jih ponujajo prvi trije od njenih cenovno najugodnejših konkurentov, čim prej in brez nepotrebnega odlašanja v [0–20] delovnih dneh, če ji je to omogočeno na podlagi (lokalnih) pravnih in zakonodajnih predpisov, prilagodi svoje cene ravni, ki je v skladu s to zavezo. ING bo ob določitvi svojih cen ocenila, ali so v skladu z omejitvami glede narekovanja cen. Da bi ING čim bolj zmanjšala možnost neskladij med prepovedjo narekovanja cen ter pravnimi in zakonskimi omejitvami o prilagajanju cen, bo omejila veljavnost svojih tržnih ponudb na največ tri mesece.
                     
                  
               ING Direct EU
            
            
                        —
                     
                     
                        Za podporo dolgoročne sposobnosti preživetja ING se bo ING Direct brez predhodne odobritve Komisije vzdržala ponudbe cene, ki je ugodnejša od njenega neposrednega konkurenta z najugodnejšo ceno (ki ima med desetimi finančnimi institucijami največji tržni delež na ustreznem trgu produktov) (8) ob upoštevanju standardiziranih produktov ING na trgih hipotekarnih posojil za prebivalstvo in varčevanja zasebnikov v EU. Zato lahko ING v najboljšem primeru ponudi ceno, če je na trgu vsaj en produkt z ugodnejšo ceno. Finančna institucija je opredeljena kot vse družbe v skupini (vključno z npr. drugimi znamkami in hčerinskimi družbami). Vse cene, ki jih ponuja takšna finančna institucija (vključno s cenami drugih znamk in hčerinskih družb), se lahko uporabijo za referenčno merilo.
                     
                  
                        —
                     
                     
                        Ko ING Direct ugotovi, da je začela narekovati cene na trgih hipotekarnih posojil za prebivalstvo in varčevanja zasebnikov v EU, čim prej in brez nepotrebnega odlašanja v [0–20] delovnih dneh, če ji je to omogočeno na podlagi (lokalnih) pravnih in zakonodajnih predpisov, prilagodi svoje cene ravni, ki je v skladu s to zavezo. ING Direct bo ob določitvi svojih cen ocenila, ali so v skladu z omejitvami glede narekovanja cen. Da bi ING Direct čim bolj zmanjšala možnost neskladij med prepovedjo narekovanja cen ter pravnimi in zakonskimi omejitvami o prilagajanju cen, bo omejila veljavnost svojih tržnih ponudb na največ tri mesece.
                     
                  
                        —
                     
                     
                        Če je število cen v referenčnem okviru na podlagi najboljše stopnje vsake od desetih najvišje uvrščenih finančnih institucij manj kot deset, se uporabi 11., 12., 13. itd. največja finančna institucija, dokler se ne pridobi deset cen iz različnih finančnih institucij.
                     
                  
                        —
                     
                     
                        Za vsako državo in produktno skupino se je po dogovoru oblikoval seznam predhodno določenih deset najvišje uvrščenih finančnih institucij (ki je vključen v ločen dokument, ki je po dogovoru s Komisijo osnova za spremljanje), ki se bo uporabljal do 30. junija 2013 in redno posodabljal. V drugem četrtletju leta 2013 bo nadzorni fiduciar za prepoved narekovanja cen pregledal seznam in po potrebi predlagal spremembe.
                        Za Španijo, Francijo in Italijo so se pripravili posebni sporazumi za referenčni okvir. V primeru Italije (temeljna stopnja) se ING zavezuje k določitvi cene, ki je nižja od najvišje temeljne stopnje v Italiji v primerjavi s celotnim trgom prihrankov (brez treh nišnih akterjev: […]). Nove udeležence na trgu bo ocenil nadzorni fiduciar za prepoved narekovanja cen. Referenčni okvir za italijanske promocijske stopnje variabilnih prihrankov je sestavljen iz desetih najvišje uvrščenih finančnih institucij. Za vsako institucijo se bo upoštevala najvišja promocijska stopnja variabilnih prihrankov. Če finančna institucija ne ponudi promocijske stopnje variabilnih prihrankov, se bo namesto tega upoštevala najvišja [1–12]-mesečna vezana vloga. Če pa več kot [2–6] od deset najvišje uvrščenih finančnih institucij ponudi promocijsko stopnjo variabilnih prihrankov, ni več možnosti za vključitev [1–12]-mesečnih vezanih vlog. ING se zavezuje k ceni, ki je nižja od najboljše ponudbe na navedenem referenčnem seznamu. Podrobnosti v zvezi z izjemami in druge pojasnitve so vključene v ločen dokument, ki je po dogovoru s Komisijo osnova za spremljanje.
                     
                  
               Splošno
            
            
                        —
                     
                     
                        Poleg tega ING ne bo ponudila spodbud za prevzeme (npr. bonuse v denarnih sredstvih), ki bi se plačale za odprtje varčevalnega računa in ki bi bile v kombinaciji s ponujeno obrestno mero ugodnejše od najboljše kombinacije obrestne mere in spodbude za prevzem na trgu varčevanja. Poleg tega v ponudbi svežnja produktov (vključno z varčevalnim računom) ne bo nobene kombinacije obrestnih mer in spodbud za prevzem takega ali podobnega svežnja, ki bi bila boljša od najboljše kombinacije obrestnih mer in spodbud za prevzem na trgu varčevanja. Sveženj vključuje določanje cen samega produkta. Za izračun kombinirane vrednosti ponudbe se ne upošteva spodbuda za prevzem, diskontiran s povprečno prvo vlogo ING za kampanjo vsakih dvanajst mesecev, posledica pa je učinkovita kombinirana obrestna mera. Za ING EU ((ne ING Direct) > 5-odstotni tržni delež) se bodo svežnji primerjali s tremi neposrednimi konkurenti z najugodnejšo ceno. Za ING Direct se bodo svežnji primerjali z desetimi finančnimi institucijami, ki imajo največji tržni delež na ustreznem trgu produktov.
                     
                  
                        —
                     
                     
                        Če bodo spremembe na trgu povzročile pomanjkanje znatne konkurence v določeni referenčni kategoriji tudi po vključitvi vseh finančnih institucij ali če bodo konkurenti (i) strankam predložili nepravilne in/ali nepopolne informacije v zvezi s prepovedjo narekovanja cen ING ali (ii) poskušali ING izpostaviti tveganju za kršitev prepovedi narekovanja cen, bo nadzorni fiduciar za prepoved narekovanja cen po zaslišanju Komisije podal predlog in si prizadeval za sporazum med Komisijo in ING, da se poišče rešitev v smislu rešitev, ki so navedene v ločenem dokumentu, ki je po dogovoru s Komisijo osnova za spremljanje.
                     
                  
                        —
                     
                     
                        Omejitve v zvezi s prepovedjo narekovanja cen, h katerim se je ING zavezala leta 2009 in so vključene v Prilogo k sklepu Komisije z dne 11. maja 2012, bodo ostale veljavne v prehodnem obdobju do treh mesecev po sklepu Komisije o tej spremenjeni Prilogi. Spremenjene omejitve iz Priloge bodo začele veljati tri mesece po sklepu Komisije o tej spremenjeni prilogi. Prepoved narekovanja cen bo veljala do 18. novembra 2015 ali do dne, ko bo več kot 50 % podjetja Insurance/IM v Aziji, 50 % podjetja Insurance v ZDA (9) in 50 % podjetja Insurance/IM v Evropi odsvojenih, pri čemer se upošteva zgodnejši datum. Nizozemska bo imenovala nadzornega fiduciarja, ki ga predhodno izbere in predlaga ING in ki bo nadzoroval izvajanje te zaveze. Imenovanje nadzornega fiduciarja za prepoved narekovanja cen mora odobriti Komisija.
                     
                  e)   Nizozemska se zavezuje k številnim podrobnim določbam v zvezi z delno izčlenitvijo WUH/Interadvies:
            
                        —
                     
                     
                        Sklicuje se na zahtevo po pregledu/predlogu poslovnega načrta (Van Gogh) Nizozemske z dne 4. novembra 2011 in poznejše posodobitve, predložene Komisiji, zlasti posodobitev poslovnega načrta z dne 11. julija 2012. Zaveze v zvezi s scenarijem Van Gogh so navedene spodaj.
                     
                  
                        —
                     
                     
                        ING bo na Nizozemskem ustanovila novo družbo za odsvojitev, ki bo delno izčlenjena iz sedanje dejavnosti nizozemske družbe ING za bančno poslovanje s prebivalstvom. Ključne finančne napovedi te družbe bodo naslednje (10):
                        
                           Bilance strank in napovedi financiranja banke NN
                        
                        
                                    (v milijonih EUR)
                                 
                              
                                     
                                 
                                 
                                    Začetek
                                 
                                 
                                    2013
                                 
                                 
                                    2014
                                 
                                 
                                    2015
                                 
                                 
                                    2016
                                 
                                 
                                    2017
                                 
                              
                                    
                                       Bilance strank
                                    
                                 
                              
                                    Hipotekarna posojila
                                 
                                 
                                    EUR 2 600 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Potrošniško financiranje
                                 
                                 
                                    EUR 188 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Potrošniške vloge
                                 
                                 
                                    EUR 2 940 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    
                                       Financiranje za podjetja
                                    
                                 
                              
                                    Financiranje ING Bank
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Kapitalski trgi
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                  
                        —
                     
                     
                        Rezultat mora biti za preživetja sposobna in konkurenčna nova družba, ki je neodvisna in ločena od dejavnosti, ki jih zadrži ING. Ta nova družba bo vključevala dejavnosti že delno izčlenjenega in neodvisnega bančnega oddelka Westland Utrecht/Interadvies („banka Westland Utrecht Bank“) ter trenutne (omejene) dejavnosti nedavno ustanovljenega bančnega oddelka Nationale Nederlanden (banka NN Bank).
                     
                  
                        —
                     
                     
                        Odsvojena družba bo del družbe ING Insurance/IM Europe, ki ima dolgoročno strateško zavezo nizozemskemu trgu poslovanja s prebivalstvom in bo delovala pod znamko „Nationale Nederlanden“ (kot „banka NN Bank“) z lastnimi zmožnostmi financiranja in široko distribucijsko mrežo. Zato bo banka NN Bank odsvojena kot del ING Insurance/IM Europe najpozneje do 31. decembra 2015. Ta odsvojitev bo verjetno izvedena prek začetne javne ponudbe.
                     
                  
                        —
                     
                     
                        Banka NN Bank bo nudila široko in usklajeno izbiro produktov s hipotekarnimi posojili, prihranki, bančnimi rentami, naložbami in produkti potrošniških kreditov v kombinaciji s produkti osnovnega maloprodajnega zavarovanja njenih zavarovalnic, ki nudijo življenjsko in nezgodno zavarovanje (11). Banka NN Bank bo stranke dosegla prek vključenega modela distribucije z več kanali, pri čemer bo zaposlila neodvisne finančne svetovalce in prodajne agente, ki bodo na nacionalni ravni zagotavljali svetovanje o zapletenih finančnih položajih in produktih, ter povečala število spletnih in klicnih centrov za prodajo in storitve. Vsi ti distribucijski kanali skupaj zagotavljajo dostop do več kot 2,5 milijona strank banke NN Bank.
                     
                  
                        —
                     
                     
                        Banka NN Bank se bo v veliki meri financirala sama prek varčevanja zasebnikov in presežnega financiranja iz zavarovalniškega poslovanja ter po potrebi z zunanjim financiranjem. Banka NN Bank ima dostop do financiranja in kapitala za omogočanje rasti in izdaje hipotekarnih posojil, kar je konkurenčna prednost v sedanjih razmerah na trgu.
                     
                  
                        —
                     
                     
                        Z izvrševanjem predloga poslovnega načrta bo ING zadržala del obstoječega portfelja hipotekarnih posojil banke Westland Utrecht Bank. Bilanca banke NN Bank bo sprva skromna, da se zagotovi ustrezno ujemanje sredstev in obveznosti ter da hitro postane srednje velik akter. Kapitalizacija bo zadostovala za izvršitev njenega načrta dolgoročne rasti: ING bo prenesla gospodarske koristi portfelja, ki ga je zadržala ING (350 milijonov EUR na podlagi neto sedanje vrednosti (gospodarskega) dobička tega portfelja), kot vnaprejšnji kapitalski vložek, in bo zagotovila dodatni kapital (do 120 milijonov EUR), če in ko bo potrebno, najpozneje pa tik pred odsvojitvijo (če stopnja finančnega vzvoda Basel III postane obvezna in kadar banka NN Bank za izvrševanje poslovnega načrta potrebuje kapital). To bo zagotovilo rast približno do leta 2016, nato pa bo banka NN Bank lahko sama financirala svojo rast. ING bo torej krila vse stroške in tveganja zadržanega portfelja hipotekarnih posojil (do zapadlosti) ter bo prenesla dobiček na banko NN Bank.
                     
                  
                        —
                     
                     
                        Cilji banke NN Bank v zvezi s hipotekarnimi posojili in potrošniškim kreditiranjem bodo naslednji:
                        
                                    —
                                 
                                 
                                    
                                       Hipotekarna posojila
                                    
                                    Na področju hipotek bo banka NN Bank na leto povprečno na novo ustvarila (vključno z obnovami portfelja v lasti banke ING Bank (znamke NN)) najmanj [1,5–6] milijard EUR in [2–9] % vseh izdanih hipotekarnih posojil na nizozemskem trgu v višini največ [2–8] milijard na leto v letih od 2013 (izmerjeno od dne začetka delovanja banke NN Bank (12)) do 2015. Če ta merila niso izpolnjena, se ING zavezuje k naslednjim ukrepom:
                                    
                                                —
                                             
                                             
                                                prenos odnosov s posameznimi strankami prek prenosa hipotekarnih posojil na banko NN Bank (na podlagi posameznih ponudb strankam s hipotekarnimi posojili pri banki ING Bank (13)) (velikost je odvisna od potrebe po doseganju navedenega tržnega deleža; izbira portfelja ING z verjetnostjo neplačila in izgubami ob neplačilu (14) v skladu s poslovnim načrtom);
                                             
                                          
                                                —
                                             
                                             
                                                prenos lastništva navedenih hipotekarnih posojil brez dodatnih stroškov za stranko ali banko NN Bank in
                                             
                                          
                                                —
                                             
                                             
                                                omogočiti banki NN Bank uporabo distribucijskih kanalov banke ING Bank, da se hipotekarna posojila banke NN Bank ponudijo strankam banke ING Bank, da se dosežejo cilji.
                                             
                                          
                              
                                    —
                                 
                                 
                                    
                                       Potrošniško kreditiranje
                                    
                                    Na področju potrošniškega kreditiranja bo banka NN Bank ustvarila nov letni promet v višini najmanj [10–100] milijonov EUR in najmanj [0,5–4] % skupnega prometa na področju potrošniškega kreditiranja na nizozemskem trgu do 31. decembra 2013 (15). Banka NN Bank bo ustvarila nov letni promet v višini najmanj [40–140] milijonov EUR letno in najmanj [0,5–5] %, ki se izmerijo 31. decembra 2015, z največ [100–200] milijoni EUR. Če ta merila ne bodo izpolnjena, se ING zavezuje k naslednjim ukrepom:
                                    
                                                —
                                             
                                             
                                                prenos odnosov s posameznimi strankami prek prenosa portfelja stranke s potrošniškim kreditiranjem z banke ING Bank Nizozemska (ki je portfelj v lasti ING Bank) na banko NN Bank (velikost odvisna od potrebe po doseganju navedenega tržnega deleža; izbira portfelja ING z verjetnostjo neplačila in izgubami ob neplačilu v skladu s poslovnim načrtom);
                                             
                                          
                                                —
                                             
                                             
                                                prenos lastništva navedenih potrošniških posojil brez dodatnih stroškov za stranko ali banko NN Bank.
                                             
                                          
                              
                  
                        —
                     
                     
                        ING se zavezuje, da bo do 31. decembra 2015 ali po odsvojitvi več kot 50 % ING Insurance/IM Europe oziroma NN Bank, najnižja ciljna raven prvega reda banke NN Bank 12-odstotna, kar je precej več od najnižje zakonske zahteve.
                     
                  
                        —
                     
                     
                        ING se zavezuje, da bo v banko NN Bank vključila način plačila v obliki kreditne kartice z oznako NN na stroške potrošnika, ki ne bodo presegali stroškov za bančno plačilno kartico. V zvezi z imetniki kreditne kartice z oznako NN bo ING zagotovila brezplačen dostop do svojih bankomatov za tri leta po tem, ko kreditna kartica dana v obtok, najpozneje pa do 31. decembra 2015.
                     
                  
                        —
                     
                     
                        ING bo poslala dopise o trgovanju v zvezi z banko NN Bank svojim 350 000 strankam v skladu z nizozemskimi zakoni o zasebnosti. ING bo svojim strankam lahko pojasnila, da so dopisi poslani zato, da ING izpolnjuje pravila o državni pomoči.
                     
                  
                        —
                     
                     
                        ING Bank bo omejila svoj nov promet s hipotekarnimi posojili. ING se zavezuje, da banka ING Bank letno ne bo izdala več kot [2–4]-krat več hipotekarnih posojil (brez obnovitev), kot jih na novo izda banka NN Bank. ING v četrtletju ne sme na novo izdati več kot [2,5–5]-krat več hipotekarnih posojil, kot jih na novo izda banka NN Bank v istem četrtletju in ne več kot [2,25–4,5]-krat več, kot jih banka NN Bank na novo izda vsake pol leta. Če banka NN Bank na letni podlagi na novo izda hipotekarna posojila v vrednosti več kot [2–8] milijard EUR, za banko ING ni nobenih omejitev glede novih izdaj (kar pomeni, da če v enem semestru (polovici leta) banka NN Bank na novo izda hipotekarna posojila v višini več kot [1–4] milijard EUR, ING ne bo omejena glede količine svojih novih izdaj v naslednjem semestru).
                        Banka NN Bank mora brez nepotrebnega odlašanja ING vsak mesec zagotoviti podatke o novih izdajah (novi predlogi, sprejeti predlogi) in napovedih. Skladnost z omejitvijo se bo merila na podlagi številčnih podatkov prometa, ki jih objavi Kadaster.
                        Navedena omejitev velja od 1. januarja 2013 do 31. decembra 2015. V prehodnem obdobju do začetka scenarija Van Gogh se ING zavezuje, da bo njen nov promet vsako leto znašal največ [2–4]-krat [1,5–6] milijard EUR ([3–24] milijard EUR) (brez obnovitev). O napredku bo poročala vsako četrtletje.
                     
                  
                        —
                     
                     
                        Banka NN Bank mora samofinancirati svojo bilanco. Profil financiranja banke NN Bank bo v skladu z napovedmi bilance, kot je predlagana v poslovnem načrtu. ING tako ne bo povečala svojega financiranja banke NN Bank v absolutnih zneskih, višjih od zneskov v poslovnem načrtu za posamezno leto, pri čemer bo najvišje financiranje ING leta 2015 znašalo 2,7 milijarde EUR.
                        Financiranje, ki ga bo ING zagotovila konec leta 2015 z najvišjim zneskom v višini 2,7 milijarde EUR, mora imeti obliko tržnih vrednostnih papirjev, pri čemer lahko ING po tržnih cenah kupi nezavarovane in zavarovane obveznice, kot so krite obveznice ali RMBS. Obveznice lahko poleg ING kupijo tudi drugi vlagatelji. 100 % obveznic mora ob izdaji veljati pet let ali več, 66 % jih mora veljati sedem let ali več, 33 % pa deset let ali več. Določanje cen po tržnih cenah bo opredeljeno z določanjem cen vrednostnega papirja samega ali, če je ING njegov edini kupec, s cenami sekundarnega trga primerljivih družb, ki jih predlaga nadzorni fiduciar.
                        Znesek financiranja banke NN Bank (skupne vloge in financiranje za podjetja) (16) bo v primerjavi z napovedmi osnovnega scenarija v prvem letu znašal najmanj 75 %, v drugem letu 80 %, v tretjem letu pa 85 % (najvišji znesek financiranja za podjetja bo znašal[1–4] milijard EUR).
                        Če je zaradi znatnih sprememb zakonodajnega okolja in/ali razmer na trgu dejansko financiranje manjše od navedenih obsegov, zaradi česar je treba posodobiti bilančne napovedi, bo ING o tem poročala nadzornemu fiduciarju in Komisiji. Nadzorni fiduciar bo po posvetovanju s Komisijo predlagal, katere ukrepe bi bilo treba sprejeti, da se ohrani sposobnost preživetja banke NN Bank, ki jih odobri Komisija.
                        Raven financiranja ING se bo pregledovala vsako leto od vzpostavitve banke NN Bank (scenarij Van Gogh) do 31. decembra 2015.
                        Če napovedi financiranja iz poslovnega načrta banke NN Bank ne bodo izpolnjene ob koncu posameznega leta, bo ING sprejela naslednje popravljalne ukrepe:
                        
                                    —
                                 
                                 
                                    Po prvem letu bo ING poslala dopise o trgovanju v zvezi z banko NN Bank dodatnim 50 000 strankam ING, če bo dejansko financiranje manjše od 80 % napovedi osnovnega scenarija za prvo leto, ter dodatnim 100 000 strankam ING, če bo dejansko financiranje manjše od 75 % navedene napovedi. Po drugem letu bo ING poslala dopise o trgovanju v zvezi z banko NN Bank dodatnim 100 000 strankam ING, če bo dejansko financiranje manjše od 85 % napovedi osnovnega scenarija za drugo leto, in dodatnim 150 000 strankam ING, če bo dejansko financiranje manjše od 80 % navedene napovedi. Dopisi bodo v skladu z nizozemskimi zakoni o zasebnosti. ING bo svojim strankam lahko pojasnila, da so dopisi poslani zato, da ING izpolnjuje pravila o državni pomoči.
                                 
                              
                                    —
                                 
                                 
                                    Po prvem letu bo ING banki NN Bank zagotovila dodatni proračun za trženje v višini 1 milijon EUR, če bo dejansko financiranje manjše od 80 % napovedi osnovnega scenarija za prvo leto, in v višini 2 milijona EUR, če bo dejansko financiranje manjše od 75 % navedene napovedi. Po drugem letu bo ING banki NN Bank zagotovila dodaten proračun za trženje v višini 2 milijona EUR, če bo dejansko financiranje manjše od 85 % napovedi osnovnega scenarija za drugo leto, in v višini 4 milijona EUR, če bo dejansko financiranje manjše od 80 % navedene napovedi. Po tretjem letu bo ING banki NN Bank zagotovila dodaten proračun za trženje v višini 5 milijonov EUR, če bo dejansko financiranje manjše od 85 % napovedi osnovnega scenarija za tretje leto, in v višini 6 milijonov EUR, če bo dejansko financiranje manjše od 80 % navedene napovedi. Banka NN Bank bo te dodatne proračune za trženje uporabila za novo trženje z neposredno prodajo (zlasti promocijske […] in […] spodbude ter v manjši meri druge tržne metode itd. Če ukrepi niso sestavljeni predvsem iz promocijskih […] ali […] spodbud, jih mora odobriti nadzorni fiduciar, Komisija pa jih lahko zavrne).
                                 
                              Če je dejansko financiranje za leto 2015 nižje od 85 % napovedi osnovnega scenarija za leto 2015, bo ING poleg navedenega sprejela naslednji popravljalni ukrep:
                        
                                    —
                                 
                                 
                                    zagotovitev dvoletnega podaljšanja prostega dostopa do bankomatov ING za imetnike kreditnih kartic z oznako NN (tj. do 31. decembra 2017).
                                 
                              
                  
                        —
                     
                     
                        Komisija bo ocenila navedene zaveze ob odsvojitvi več kot 50 % ING Insurance/IM Europe oziroma banke NN Bank ali do 31. decembra 2015, pri čemer se upošteva zgodnejši datum. Če ni določeno drugače, bodo zaveze prenehale veljati na dan odsvojitve več kot 50 % ING Insurance/IM Europe oziroma banke NN Bank.
                     
                  
                        —
                     
                     
                        Ustanovitev banke NN Bank bo izvedena pod nadzorom trenutnega nadzornega fiduciarja. ING bo izvajala omejitvene ukrepe za banko NN Bank do odsvojitve več kot 50 % ING Insurance/IM Europe, kar bo nadzoroval nadzorni fiduciar. Za izvajanje omejitvenih ukrepov bo glavno načelo zasnove, da se banki NN Bank in NN Insurance omogoči natančno izvrševanje vključene poslovne strategije med produkti in storitvami s področja potrošniškega zavarovanja in bančnega poslovanja s prebivalstvom.
                     
                  
                        —
                     
                     
                        ING se bo v vmesnem obdobju do največ 12 mesecev po odsvojitvi banke NN Bank (tj. odsvojitev več kot 50 % ING Insurance/IM Europe in banke NN Bank) vzdržala dejavnega pridobivanja strank banke NN Bank za nakup produktov, ki jih banka NN Bank zagotavlja tem strankam na dan sprejetja tega sklepa.
                     
                  f)   Stroške za vse fiduciarje, imenovane v postopku prestrukturiranja, bo nosila ING.
            g)   Nizozemska se zavezuje, da bo ING za ponovno vzpostavitev sposobnosti preživetja spoštovala naslednje:
            
                        —
                     
                     
                        ING bo svoje nedepozitno financiranje še naprej usmerjala v dolgoročnejše financiranje z izdajanjem več dolžniških instrumentov z zapadlostjo, daljšo od enega leta. Ta strategija bo pomenila, da se bo sorazmerni delež neporavnanega dolgoročnega financiranja (z zapadlostjo, daljšo od enega leta) v nedepozitnem delu bilance ING še naprej povečeval. Uspešnost te strategije je odvisna od tega, ali se bodo zmanjšale težke razmere na trgih.
                     
                  
                        —
                     
                     
                        ING se zavezuje, da bo odpravila dvojni finančni vzvod. Zato se bodo po izvedbi odsvojitve zavarovalniškega podjetja prihodki od odsvojitev uporabili za zmanjšanje dvojnega finančnega vzvoda, in sicer v taki meri, da prihodki ne bodo potrebni za ohranjanje finančnega vzvoda preostalega zavarovalniškega podjetja na sprejemljivi ravni, se čimer se bo dvojni finančni vzvod sčasoma popolnoma odpravil. Po drugi strani, v obsegu, v katerem se ustvarja presežni kapital, ki presega potrebe za izpolnjevanje potreb Basla III ali Solventnosti II, lahko dividende holdinške družbe skupine postanejo dodatni vir za pomoč pri pospeševanju odpravljanja dvojnega finančnega vzvoda.
                     
                  (h)   V zvezi z odlogom plačila kuponov in nakupom vrednostnih papirjev prvega in drugega reda se Nizozemska zavezuje, da bo ING spoštovala naslednje:
            
                        —
                     
                     
                        ING ne bo zavezana k odložitvi plačil kuponov na hibridne instrumente.
                     
                  Nizozemski organi se zavedajo, da Komisija nasprotuje temu, da prejemniki državne pomoči to uporabljajo za nadomestila za lastna sredstva (lastniški kapital in podrejeni dolg), če njihove dejavnosti ne ustvarjajo zadostnega dobička (17) ter da Komisija v tem okviru načeloma nasprotuje nakupu kapitala drugega reda in hibridnih instrumentov prvega reda. Nakup ali odkup kapitala drugega reda in hibridnih instrumentov prvega reda bo v prihodnje Komisiji predložen v odobritev za vsak primer posebej, in sicer do 18. novembra 2014 ali dokler ING Nizozemski v celoti ne odplača temeljnih vrednostnih papirjev prvega reda (vključno z zadevnimi natečenimi obrestmi kuponov na temeljni kapital prvega reda in provizijami izhodnih premij).
            Ne glede na navedeno omejitev bo ING lahko kupila hibridni instrument družbe ING Verzekeringen NV v vrednosti 1,25 milijarde EUR (ISIN XS0130855108), ki ima povod za spremembo nadzora, ob katerem bi bila ING Verzekeringen NV v položaju, ko ne bo več sposobna izpolnjevati finančnih obveznosti. Nakup tega instrumenta je predpogoj za zahtevano prestrukturiranje, da se omogoči samostojno zavarovalniško podjetje. Klavzula o spremembi nadzora bo sprožena ob odsvojitvi Insurance Asia.
            i)   Nizozemska se zavezuje, da se bo ING vzdržala množičnega trženja, pri katerem bi državna pomoč pomenila konkurenčno prednost.
            j)   Nizozemska se zavezuje, da bo ING ohranila omejitve v zvezi s svojo politiko nadomestil in tržnih dejavnosti, kot se je predhodno zavezala v dogovorih o temeljnih vrednostnih papirjih prvega reda in rezervni kreditni liniji nelikvidnih sredstev.
            k)   ING in Nizozemska se zavezujeta, da bosta poročilo o napredku glede izvajanja načrta prestrukturiranja Komisiji predložili vsakih šest mesecev do 31. decembra 2013, nato pa enkrat letno do leta 2018 ali do celotne odsvojitve podjetja ING Insurance.
            l)   Če ING ne izpolni zaveze k odsvojitvi ali katerih koli drugih zavez v zvezi z banko NN Bank, ki jih je treba izpolniti leta 2015, bo Nizozemska ukrep dokapitalizacije ponovno priglasila Komisiji.
            m)   Celostno in pravilno izvajanje vseh zavez in obveznosti iz Priloge I bo do 31. decembra 2015 stalno in natančno spremljal ustrezno kvalificirani nadzorni fiduciar, ki je neodvisen od ING. Družba, ki mora izvesti to nalogo, bo še naprej spremljala upoštevanje zaveze v zvezi s scenarijem Van Gogh in vseh drugih zavez v Prilogi I, ne bo pa spremljala prepovedi narekovanja cen. Upoštevanje prepovedi narekovanja cen bo spremljal nov fiduciar, tj. nadzorni fiduciar za prepoved narekovanja cen. Komisija bo po šestih mesecih pregledala delo obeh fiduciarjev, nato pa bo te preglede izvajala redno. Ureditve za imenovanje nadzornega fiduciarja PNC in njegove dolžnosti so navedene v ločenem sporazumu.
            n)   Nizozemska se zavezuje, da bo celotno prestrukturiranje ING končano pred 31. decembrom 2015, razen če ni drugače navedeno, npr. odsvojitev preostalega deleža (tj. deleža, manjšega od 50 %) v podjetju ING Insurance/IM.
            
               (1)  ING bo realizirala najmanj […] milijard EUR skupnega zmanjšanja bilance (v višini 45 %) v obliki odsvojitev (v skladu z načrtom prestrukturiranja ING iz leta 2009).
            
               (2)  Likvidacija rentnih zavarovanj s spremenljivim donosom in finančnih produktov Združenih držav se lahko upošteva kot odsvojitev, če se likvidacija izvede v skladu s pogoji iz Priloge II.
            
               (3)  To izključuje hipotekarna posojila, saj se ne štejejo za neposredno izpostavljenost na trgu nepremičnin.
            
               (4)  Teh 50 % se izmeri z delnicami v višini 50 % plus 1 in izgubo večine v odboru ter računovodsko dekonsolidacijo subjekta.
            
               (5)  Poročilo o napredku končne različice načrta prestrukturiranja ING z dne 19. junija 2012.
            
               (6)  Zmanjšanja portfeljev v Združenih državah (tj. poslovanj z rentnimi zavarovanji s spremenljivim donosom in finančnimi produkti) se štejejo za predhodne odsvojitve. Rezultat teh zmanjšanj, izmerjenih z merjenjem ustreznosti dodeljenega lastniškega kapitala (na podlagi podatkov iz proračunskega leta 2011) skupaj z odsvojitvijo najmanj 25 % deleža v ING Insurance/IM US bo več kot 50-odstotna (predhodna) odsvojitev do 31. decembra 2014.
            
               (7)  Za Insurance/IM US se bo merilo odsvojitve v višini +50 % doseglo takoj, ko bo ING odsvojila najmanj 25 % tega podjetja, pri čemer se bo upoštevala predhodna odsvojitev likvidiranih poslovanj v Združenih državah (s podatki iz proračunskega leta 2011 o dodeljenem lastniškem kapitalu).
            
               (8)  Če ING Direct sama ni med najbolje uvrščenimi desetimi finančnimi institucijami, se lahko primerja z desetimi (največjimi) akterji. Če je ING Direct med desetimi največjimi akterji, bi se morala primerjati z drugimi devetimi največjimi akterji na trgu. Slednje ne velja za ING Direct Austria, ki se vedno lahko primerja z desetimi drugimi (največjimi) akterji.
            
               (9)  Za Insurance US se bo merilo odsvojitve v višini +50 % doseglo takoj, ko bo ING odsvojila 25 % tega podjetja, pri čemer se bo upoštevala predhodna odsvojitev likvidiranih podjetij (z dodeljenim lastniškim kapitalom (podatki iz proračunskega leta 2011)).
            
               (10)  Napovedi glede hipotekarnih posojil temeljijo na letnem prometu v višini [1,5–7] EUR (osnovni scenarij). Napovedi glede potrošniškega financiranja temeljijo na ciljih v zvezi s prometom, kot je navedeno spodaj. Dejanske vrednosti lahko odstopajo zaradi ravnanja strank v zvezi s predčasnimi odplačili, vendar bo izdaja hipotek v skladu z zastavljenimi cilji, kot je navedeno spodaj. Skupne vloge in financiranje podjetij bodo manjši od zastavljenih letnih obsegov.
            
               (11)  Banka NN Bank trenutno nudi le bančne rente in kredite (hipotekarna posojila). Vsako razširitev dejavnosti ali produktov mora odobriti DNB.
            
               (12)  V prehodnem obdobju do začetka scenarija Van Gogh bo zaveze glede izdaje hipotekarnih posojil v okviru tega scenarija izpolnila sedanja banka Westland Utrecht Bank. V navedenem obdobju bo banka Westland Utrecht Bank o navedenih zavezah poročala nadzornemu fiduciarju. Nove izdaje hipotekarnih posojil (vključno z obnovami) in vloge strank, izdane v navedenem prehodnem obdobju, se bodo prenesle na novo banko NN Bank ob začetku njenega delovanja ali pred njim.
            
               (13)  Vključno s hčerinskimi družbami ING Bank.
            
               (14)  Verjetnost neplačila in izguba ob neplačilu.
            
               (15)  V prehodnem obdobju do začetka scenarija Van Gogh, bo banka Westland Utrecht Bank/NN Bank čim prej začela razvijati zmogljivosti izdajanja potrošniškega financiranja. Glede na prehodno obdobje se ING zavezuje k sorazmernemu tržnemu prometu med začetkom scenarija Van Gogh in 31. decembrom 2013. Vsak primanjkljaj v prometu v ustreznem letu se bo nadoknadil v naslednjih letih, da se dosežejo napovedi poslovnega načrta.
            
               (16)  Brez financiranja ING (ali katere koli njene neposredne ali posredne hčerinske družbe).
            
               (17)  Glej točko 26 Sporočila Komisije o ponovni vzpostavitvi uspešnega poslovanja in oceni ukrepov prestrukturiranja v finančnem sektorju v sedanji krizi na podlagi pravil o državni pomoči (sporočilo o prestrukturiranju).
         
      
      
         
            PRILOGA II
            
               NAČELA, KI SE UPORABLJAJO ZA ENOTE Z NOTRANJIM PRENEHANJEM V ZAVAROVALNIŠKEM SEKTORJU
            
            Veljavno, dokler ima ING Group popolni nadzor nad podjetjem.
            
               Pomisleki glede konkurence
            
            
                        (i)
                     
                     
                        ni novega prometa, ni zavarovanja novih politik z obstoječimi ali novimi strankami (odsotnost pogodbenih zavez ali namenov upravljanja sredstev in obveznosti);
                     
                  
                        (ii)
                     
                     
                        proučevanje možnosti za prekinitev veljavnih politik s privolitvijo strank;
                     
                  
                        (iii)
                     
                     
                        ni izboljšanja poslovnih pogojev glede veljavne politike;
                     
                  
                        (iv)
                     
                     
                        kadar lahko ponudnik zavarovanja prilagodi poslovne pogoje, je treba poslovne pogoje določiti na ravni s čim manj ugodnostmi.
                     
                  
               Pomisleki v zvezi s sposobnostjo preživetja
            
            
                        (i)
                     
                     
                        redno proučevanje možnosti za prodajo preostalih sredstev in obveznosti v celoti ali po delih (letne analize trga, ki se poročajo fiduciarju; popolna dokumentirana analiza trga vsake dve leti);
                     
                  
                        (ii)
                     
                     
                        izvajanje omejitvenih ukrepov za morebitni učinek na za preživetje sposobno podjetje z ločevanjem računov in jasno razdelitvijo stroškov med dobro banko in zmanjšanim poslovanjem;
                     
                  
                        (iii)
                     
                     
                        previdnost pri oceni prihodnjih kapitalskih potreb zmanjšanega poslovanja in razdelitev potrebnega kapitala v obliki določb ali drugi obliki;
                     
                  
                        (iv)
                     
                     
                        previdno upravljanje sredstev sorazmerno z obveznostmi (dokumentiranje smernic za ponovno vlaganje);
                     
                  
                        (v)
                     
                     
                        previdna politika zavarovanj pred tveganji s ciljno učinkovitostjo varovanja v razponu med 80–120 % splošnega cilja varovanja, ki je predmet pomembnosti;
                     
                  
                        (vi)
                     
                     
                        redno proučevanje možnosti delnega ali celotnega pozavarovanja (se dokumentirajo);
                     
                  
                        (vii)
                     
                     
                        skladnost navedenega z veljavnimi lokalnimi zakonskimi zahtevami in cilji.